11:59 24.09.2016 (Янгиланган 12:12 24.09.2016)\nСал олдин АҚШ конгресси 2001 йил 11 сентябрдаги терактларда қурбон бўлганларнинг оилаларига Саудия Арабистони устидан судга арз қилиш ҳуқуқини берувчи қонунчилик лойиҳасини қабул қилган эди. АҚШ президенти Барак Обама қарори билан ушбу қонун лойиҳаси рад этилди.\nТОШКЕНТ, 24 сен — Sputnik. Америка президенти Барак Обама 9/11 даги терактларда қурбон бўлганларнинг оилаларига Саудия Арабистони устидан судга арз қилиш ҳуқуқини берувчи қонун лойиҳасини батамом рад этди, деб хабар қилмоқда РИА Новости.\nОқ Уй бундан олдин ҳам ушбу қонунчилик лойиҳасини қўллаб-қувватламаслигини бир неча бор айтган. "Бундай қонуннинг қабул қилиниши Саудия Арабистони билан муносабатларимизга путур етказибгина қолмай, балки бошқа мамлакатлар ҳам шундан сўнг судга арз қилишни хоҳлаб қолишларига асос яратган бўламиз", — дея изоҳлашганди Оқ уй вакиллари ўз қарориларини.\nАҚШ Конгресси вакиллари жума куни 2001 йилнинг 11 сентябрида содир этилган терактларда қурбон бўлганларнинг оилаларига хориж давлатлар фуқаролари ва ҳуқумати устидан судга арз қилиш ҳуқуқини берувчи қонунчилик лойиҳасини қабул қилган эдилар. Ушбу қонун лойиҳаси сал олдин АҚШ сенати томонидан ҳам маъқулланган эди.


ЮРТДОШИМИЗ ОЛТИН МЕДАЛЬ СОҲИБИ! - Ўзбекистон овози газетаси\nПариж (Франция)да дзюдо бўйича йилнинг дастлабки йирик мусобақаси бўлиб ўтди.\n«Катта дубулға» туркумига кирувчи мазкур халқаро турнирда сайёрамизнинг эллик тўрт давлатидан энг кучли полвонлар ғолиблик учун кураш олиб борди. Унда Ўзбекистон терма жамоаси Андрей Штурбабин бош мураббийлигида тўлиқ таркиб билан иштирок этди.\nМусобақада, айниқса, истеъдодли дзюдочимиз Яҳё Имомов (81 кг)нинг чиқишлари мутахассис ва мухлислар эътиборини қозонди. Ҳамюртимиз аввалига Хавьер Мадера (Испания), Танжу Сорли (Туркия), Ласло Ксокнял (Венгрия), Мурат Хабачиров (Россия)ларни енгиб, финалга йўлланма олди. Ҳал қилувчи беллашувда Яҳё грузиялик Автандил Чирикшвиллига қарши тотамига чиқди. Унда моҳир дзюдочимизнинг соф ғалаба қозониши учун атиги 1.51 дақиқа кифоя қилди ва олтин медаль билан тақдирланди.\nЯна бир иқтидорли спортчимиз Дилшод Чориев (90 кг) ярим финалгача бўлган учрашувларда испаниялик Арнад Алберто, япониялик Като Хиротакаларни катта устунлик билан енгди. Аммо финал йўлланмаси учун кечган беллашувда унга бироз омад етишмади. Ҳамюртимиз грузиялик Варлам Липартелианига очколар ҳисобида ютқазган бўлса-да, бронза медали учун курашиш имкониятини сақлаб қолди. Якунда Дилшод франциялик Алехандр Иддирни доғда қолдириб, шоҳсупанинг учинчи поғонасидан жой олди.\nШунингдек, турнир якунида вакилларимиздан Мирзоҳид Фармонов (66 кг) бешинчи, Хуршид Набиев (90 кг) ҳамда Соиб Қурбонов (100 кг) еттинчи натижани қайд этдилар.


Футболчиларимиз майдонни ёмон кўради ёхуд футболни ҳам шеваларга бўлвордик! - Спорт - PressNews.uz\nБош Саҳифа / Спорт / Футболчиларимиз майдонни ёмон кўради ёхуд футболни ҳам шеваларга бўлвордик!\nҚўшилди: 20 март 2014 13:09\nКеча бўлиб ўтган Осиё чемпионлар лигасининг 3-тур учрашувидан кейин, “Бунёдкор” футболчилари очиқсасига кимгадир қасд қилган ҳолда умуман ўйнамади. Ўзи одатда жамоаларимиз бундай ўйинларда ўз дарвозаларидан гол ўтказиб юборганидан сўнг “тормоз” бўлиб қоладилар. Балки улар ўша паллада мағлуб бўлдик, деб ўйласалар керак. “Фулад” клуби ёш ва ҳали ҳалқаро ўйинларда тажрибаси йўқ бўлса-да, аммо улар чинакамига жонини бердилар. Тўғрисини айтганда меҳмонларга дуранг ҳам етарди. Бироқ рақибнинг бўшлигидан фойдаланган эронликлар ўзлари истаган ўйинни кўрсатди. Қисқача айтганда кеча рақиблар “қалдирғочларнинг” қанотини кесиб қўйди. Учрашувни кузата туриб шу ҳам ўйинми, футболчилар Миржалол Қосимовга қарши бормоқдами дейиш мумкин эди. Аҳир улар бош мураббий учун эмас, балки халқи учун футбол ўйнашлари керак-у. Ҳа бу “Бунёдкор”чилар “Қизилқум” ёки “Нефтчи” билан ўйнамаяпти-ку. Нима қилганда ҳам жамоа футболчилари барчасини чиппакка чиқармоқда. Бу футболчиларга мураббийлар тарбия бера олишмаган бўлса, уларнинг оталари айтмайдими, “эй ўғлим сенга бутун ҳалқ қараб турибди, сен Ватанинг учун, оиланг учун яхши футбол ўйнагин. Сен шу футболдан нон емоқдасан ва яҳши яшамоқдасан” деб. Ҳа, йўқ. Агар уларга бу сўзлар ўз яқинлари томонидан айтилганда биз Осиёнинг биринчи жамоаси бўлиб юрган бўлардик. Миржалол Қосимовнинг кўрсатмаларига қўл учида “хўп” деб ўзини билганини қилаётган футболчиларни жазолаш керакдур. Уларнинг бундай қониқарсиз ўйинларидан келажак авлод қандай хулоса чиқаришини ўйлаб кўраверинг...\nЎйлаб кўрсам, футбол ҳам тилдаги шева каби шеваларга бўлинар экан. Чунки ҳар бир футболчини ўзига яраша ўйини ва услуби бор. Буни ундан бошқа ҳеч ким билмайди. Худди Хоразмлик ва Тошкентлик ўзаро гаплашганда бир-бирларини тушуниши қийин бўлгандай, футболда ҳам азаматларимиз хеч бир-бировини тушуна олмай хуноб бўлмоқда. Шу боисдан ана шу футбол шевасини тўғирлаш учун ёшларни бир мактабда 8-9 ёшидан жам қилиб тарбиялаш керак. Улар асосида керак бўлса битта жамоа ташкил қилиб биринчиликларда ҳам ўйнатиш лозим. Ана ўшалардан кейин терма жамоа тузилади. Бундан бошқа чора қолмадиёв. Футболчилар легионер ҳам бўлиб кўрмоқда, бундан ташқари Олий лигамизда рақобатлашидан 3-4 жамоа ҳам тузилди. Бироқ уларнинг уёқдан, буёқдан термага йиғгунича вақт кетмоқда. Бундан ташқари улар ўзаро бир-бирини тушуниб бир бутун жамоа бўлгунча кеч бўлиб қолмоқда. Буни футбол шеваси дейиш мумкин. Юқорида айтганимдек, терма жамоа ва жамоаларда келишмовчиликлар юз бермаслиги учун ҳам футбол шевасини битта қилиш керак...\nБизнинг Япония ёки Жанубий Кореядан умуман кам жойимиз йўқ аслида. Улардан кўра жисмонан бақувват, керак бўлса онги ҳам юксак бўлган футболчилар нимага энди доим ўз олдига қўйилган мақсадга эриша олмайди? Ахир улар ойлик олаётганда хеч адашмайдику. Қани уларга кам маош тўлансин, қанақа уруш-жанжал қилиб, матбуотга йиғлайди. Ҳа, футбол ўйнаганда ҳам улар мана шундай жирракилик қилиб рақибларини ер тишлатсин. Яна мен марҳум қизиқчи Хожибой Тожибоевнинг хажвияларидан бир парча келтираман: “Тупуриб юборардиму ҳамма қараб турибдику” дейдику. Мана шу хажвия айнан футболчилар учун аталгандек гўё. Хуллас, яна айтаман. Зўр футболчи қолдими бизда? Мана энди мураббийлар, ҳакамлар эмас, балки футболчиларни ҳам жазолаш керак. Олий лига клубларимизнинг мутасаддилари эса терма жамоа ўйинларида жонини бер деб, футболчиларга уқтирсин. “Ҳадеб ўзингни ая, эртага жароҳат олсанг клуб қийналади, кейин ўзингга ҳам қийин бўлади, терма жамоада уёқдан- буёққа югуриб турсанг бўлди, шуни ўзи етади” деган гаплар у бу ким томонидан айтилса, улар футбол душмани бўлади...Яна айтаман терма жамоадаги омадсизликлар клубларимизга ўтмоқда. Бу кетишда академия тарбияланувчилари ҳам акалари каби бўлиб қолади.\nСўнгги сўз. Бир фаррош қийналиб, эгилиб, катта меҳнат қилиб жуда оз маош олади. Футболчилар мазза қилиб ҳафтада бир ўйини учун миллионлаб олмоқда. Майли қандини урсин. Бироқ пулларни ҳавога совуришдан олдин хомийлар яхшилаб ўйлаб кўрсинлар... Хаттоки бизда уларнинг ойлиги ва трансфери ҳам сир тутилади. Агар бу сир очилса, нега улар қайси ўйини учун шунча пул олади деб, кўпчилик норозилик билдиради. Шундай экан, футболчилар фаррош бўлмаганидан кейин жонини жабборга бериб ўйнаши керак. Бизда мухлислар одобли ва интизомли. Колумбия, Мексика давлатларида футболчилар шундай ўйин кўрсатсалар, улар “кўча” қоидасига кўра жазоланади. Хўш, барчани шарманда қилаётган футболчиларимиз тез орада матонат билан ўйнайдилар деб қоламиз. Агар чиройли ўйин керак бўлса, улар Ўзбекистон Ампутантлар термасининг ушбу йилда бўлиб ўтадиган жаҳон чемпионатидаги учрашувларини кузатсинлар. Зеро улар бундан хулоса чиқариб, қандай ғалабага эришиш йўлларини излаб кўрарлар. Халқи, Ватани учун тер тўкадиган футболчилар сафи кенгаяди деб умид қиламиз.\n28 март 2014 11:08\nFutbolchilatni beti qotib ketgan ularga farqi yengilsa xam xech nima bulmaganda tirjayib yurishaveradi\n22 март 2014 10:07\nXa xojiakbar aka biladi lekin aytmidi etsa siz etgan "axborot olish xaqidagi "qonunni buzgan bolardi. Faqat tan olib etish kerar siz xaqiqatni etgans bu rost gap. Bula Milliy taomlada ayrim jamoala kelib kerilib butilka butilka aro ichishni chakishni biladi . ex gapirsa gap ko'p. afsus bulaga gap... .\n22 март 2014 08:56\nФутбол клубларини хусусийлаштириб, футболчиларга ўйинига қараб ойлик тўлаш керак. Шунда сал юлдузлик касалидан тузалишадими\nЖамшид Ҳожиакбаров Агар канча маош олишларини сиз билсангиз айтинг. Журналист дегани халкнинг огзи булмайдими. Яшириб хар сафар айтмайсиз. Утган сафар хам маколангизни укиган эдик. У ерда хам маош хакида айтган эдингиз бу сафар хам. Агар сиз халкни уйлайдиган фидойи булсангиз ахборот олиш хакидаги конунни бузаяпсиз.


Тахминан 18 нафар ироқлик бугун Бағдод шимолидаги Балад шаҳрида рўй берган портлаш оқибатида нобуд бўлди.\nҚурбон бўлганларнинг кўпчилигини Ироқ миллий гвардияси аскарлари ташкил этади. Қурбонлар орасида бир нафар тинч аҳоли ҳам бор. Америка қўмондонлиги хабарига кўра, ҳайдовчи ҳудкуш Ироқ ҳарбийларини олиб кетаётган автобус яқинлашганда машинасини портлаган.\nБугун Абу Мусаб аз-Зарқавий гуруҳи интернет орқали бир видеоёзувни тарқатди. Унда жанггарилар беш нафар ироқлик ҳарбийни ўлдираётгани тасвирланган.


19.01.2016 01:35 1698\n14 январ куни «Российская газета»да 2015 йил якунлари бўйича РФнинг Қирғизистондаги фавқулотда ва мухтор элчиси Андрей Крутконинг матбуот конференциясидан қизиқарли деб хисобланган сўйламларини чоп этган. Бу хикоя икки давлат алоқаларининг ўтган йилда ва яқин келажакдаги ривожланиши борасидадир.\n2012 йилдан Россия Федерацияси Қирғизистон гарданидаги 500 миллион долларлик қарзини кечиб юборди- Россия қайтарилмас ҳайрия тарзида республикага 195 миллион доллар молиявий ёрдам кўрсатди. Бу пуллар Қирғизистоннинг бюджетини қўллашга ишлатилди. Бундан ташқари РФ томонидан Қирғизистонни Евроосиё иқтисодий уюшмасига (ЕОИУ)кириши учун «Йўл харитаси» лойиҳасини ривожлантиргани 200 миллион ва Россия-Қирғизистон ривожланиш жамғармаси (РҚРЖ) фаолияти учун 300 миллион доллар маблағ ажратилган.\nЯнги ГЭСлар қурулиши хақида\nЮқори Норин каскади гидроэлектростанцияси ва 1-Қамбарота ГЭСи қурилиши Россия томонидан молиялаштирилиши тўхталиши борасидаги масала талқин қилинмоқда. Бу масалага хали нуқта қўйилганича йўқ. Бу ҳақда РФ президенти матбуот котиби Дмитрий Песковдан бошқа Россия томонидан бошқа изоҳ берилмаган. Шунингдек эслатиб ўтаман бу борада Қирғизистон раҳбари ўз матбуот анжуманида айтганлари бор. У лойиҳа амалга оширилишида икки томондан ҳам камчиликлар бўлганлигини таъкидлаган. ҚР ер ажратиб бериш масаласини пайсалга солган, кейин эса иқтисодий вазият ўзгариб қолган. Воқеаларни шоштирмайлик. Россия Федерациясининг президенти Владимир Путиннинг расмий баёнотини кутайлик.\nРФ билан ҚРнинг мунособатлари\nҚР Евроосиё иқтисодий уюшмасида ўз ўрнини изламоқда. Биз бир неча йўналишда ҳамкорлик қилмоқдамиз. Россия ва Қирғизистон бир неча интеграциявий– Евроосиё иқтисодий уюшмаси, Колликтив ҳавфсизлик шартнома ташкилоти каби бирикмаларга аъзодирлар. Ушбу тизимлар доирасидаги ўзаро харакатларимиз борасидаги масалаларимиз Москва учрашувларида талқин қилинди. Глобал иқтисодий кризис билан ҳам боғлиқ ЕОИУ фаолиятида етарли қийинчиликлар мавжуд. Бироқ биз иқтисодларимиз йўқотишларини компенсация қила оладиган йўналишларни изламоқдамиз. Хусусан РФ билан ҚР ўртасидаги икки тамонлама савдо кўламини кенгайтириш кун тартибимиздан ўрин олган. Бу борада яқинда принципиал қарор қабул қилинди. Республикадан қишлоқ хўжалик маҳсулотларини олиб чиқиш масаласи ечимини ўз ечимини топди. Эндиги галдаги масала РФнинг ичидаги регионлардаги ҳамкорларни топиш. Экспорт қилинаётган маҳсулотларни қайта ишловчи Қирғизистондаги логистика марказларини тузиш ҳам керак.\nРивожланиш жамғармаси хақида\nРоссия-Қирғизистон ривожланиш жамғармаси- бу ҚРни ЕОИУга кириш билан боғлиқ қийинчиликларни енгиш учун тадбиркорларга ва республика иқтисодиётига чин дилдан кўмак воситасидир. Жамғарма барча янги ташаббуслар каби вақт деб аталмиш синовдан ўтиши шарт. Ха РКФРнинг иш бошлашида позитив кўникмалар кутилгандек ўрин олмаётир. Шунинг учун жамғарманинг фаолиятининг асосларини қайта кўриб чиқилмоқда. Қирғизистон Президенти жамғармада доирасида ипотека компанияси тузилиши керак деган фикрни билдирди. Бундай компания тузила бошлади. Шунингдек берилаётган кредитлар лимитларини камайтириш масалалари кўрилмоқда. Жамғарма – қандайдир баҳайбат музлик асноси эмас. У ситуацияга қараб ўзгараоладиган ва мамлакатнинг реал талабларига жавоб бераоладиган тизимдир.\nМеҳнат мигрантлари хақида\nМеҳнат мигрантларининг ижтимоий суғуртаси ва медицина таъминоти бош масаладир. Бу борада икки томонлама келишим тузулиши керак бўлади. Бу жароён анчайин вақт олиши мумкин. Мен Москвага таклифлврни жўнатаяпман, у ерда улар ўрганилмоқда. Такидлаб ўтай, Қирғизистон фуқаролари энди меҳнат мигрантлари эмас, россияликлар каби тенг ҳуқуқли ишчилардирлар. Уларнинг ижтимоий суғурта ва медицина таъминоти каби масалалари ҳозирча ўз ечимини кутмоқда. Қирғизистонликларни РФси медицина муассаларига йўл очиб беришимиз зарур. «Қора рўйхат» бўйича ишларга келсак, бугунги кунда ундан тартиб бузувчиларни чиқармоқдамиз. 2015 йилда бир неча ўн минг кишиларнинг унча катта хато қилмаганларини қора рўйхатдан чиқардик.


Санкт-Петербургдан Ғаллаоролга саёҳат\n29 май 2022, Тошкент вақти: 09:50\nоктябр 31, 2009\nИван Ивановичнинг айтишича, Ўзбекистон ичкарисида у машинасини текширувдан ўтказган милиция ходимларига 150 минг сўм пора беришга мажбур бўлган.\nТақдир тақозоси билан Россиядан Ўзбекистонга саёҳат қилиш "бахтига" муяссар бўлган петербурглик Иван Иванович Озодлик радиосига сим қоқиб, Ўзбекистондаги ижтимоий-маиший аҳволдан даҳшатга тушганини гапириб берди.\nБундан икки ҳафта аввал, Озодлик радиосининг “Эркин микрофон”ига бир рус йигит телефон қилиб: “бу Ўзбекистон дегани қанақа мамлакат ўзи, бу ерда одам қадри, тартиб, қонун, деган нарсалар йўқми?” дея рус тилида гапира кетди.\nСуҳбатдошимизнинг фиғони фалакка чиқаётгани ва “бизни руслар ҳам эшитаркан-да”, деган хурсандчиликдан ўзини йўқотиб қўйган Озодлик мухбири бироз ўзига келгач: “Ака, тўхтанг, сиз кимсиз, нима бўлганини ётиғи билан тушунтиринг”, деб у киши тинчлантирган бўлди.\nМаълум бўлишича, суҳбатдошимиз Озодлик радиоси мухлиси эмас, Россиянинг Санкт-Петербург шаҳридан Жаззахнинг Ғаллаоролига бўлажак қайнонаси ва қайнотасиникига меҳмонга келган экан. Ўз машинасида беш минг километрлик йўлни босиб ўтган бу одамнинг ҳамма саргузаштлари Қозоғистон-Ўзбекистон чегарасини кесиб ўтгач бошланган.\n“Яхшиси мени Иван Иванович, деб атанг!”\nСуҳбатдошимиз исмини ўзгартириб беришимизни илтимос қиларкан, ўзи эмас, Ўзбекистондаги қариндошларига “гап тегиб қолишидан” хавотирланаётганини айтади.\nИван Ивановичнинг айтишича, унинг қаллиғи ўзбек ва бўлажак қайнота ва қанонасидан қизларининг қўлини сўрашни ният қилиб, қариндош бўлмишлар учун совға-саломни машинасига ортиб, Санкт-Петербург-Ғаллаорол маршрути бўйича йўлга чиқади.\n- Россия-Қозоғистон чегарасидан ҳеч бир муаммосиз ўтиб келдим. Ҳамма машмаша Ўзбекистон-Қозоғистон чегарасидан ўтиб, биринчи постга дуч келганимизда бошланди.\nАввал машинамда тинтув ўтказиб, юкхонасидаги ҳамма нарсаларни ерга туширишди. Бу Қорақалпоғистонда бўлаётган гап. Кейин постдагилар мендан 4000 сўм талаб қилишди, хўп, деб ташлаб ўтиб кетдик. 50 километр ўтар-ўтмас, яна бир постга дуч келдик, у ерда мендан қандайдир экология солиғини талаб қилишди. Мен "Бу қанақа солиқ", десам¸ "Сиз Ўзбекистон ҳудудидан ўтаётиб, атроф-муҳитни заҳарлаяпсиз. Қани 70 мингни тўлаб қўйингчи", деб айтишди.\nМен уларга машинам техник кўрикдан ўтганини тушунтириб, тўполон қилган бўлдим. Улар: "Йўқ, пулни тўлаб қўйинг, бўлмаса ҳозир олиб бориб тиқиб қўямиз", дейишди. Мен ўзбек тилини билмаганим учун, қаллиғим улар билан гаплашиб, охири уларни 20 мингга кўндирди. Кейин ҳалиги пулни олган мелиса қаллиғимга "Қани тезроқ жўнаб қолинглар, бу ердан. Эрингиз тўполон қилгани учун махсус отрядни чақирувдик, келиб қолишса яхши бўлмайди", деб очиқ айтди¸ - дейди Иван Иванович.\nИван Иванович Ўзбекистонга кираётганида чегарада қўлидаги Россия рублларининг оз-мозини 150 минг ўзбек сўмига айлантириб олганини айтаркан, бу пулларнинг ҳаммаси Ғаллаоролгача ҳар бир вилоят ўртасидаги постда музд тўлаш учун кетганини айтади.\n- Ҳар бир постда машинани тинтув қилиб, "бу нима, у нима", деб сўроққа тутишади. "Қаерга кетяпсиз?" Меҳмонга кетяпман, десам, "Нимага кетяпсиз?" деб қон қилишади. Меҳмонга кетяпман, тушуняпсизми, деб хунобим чиқади. Кейин Ғаллаоролга етиб боргач, рўйхатдан ўтиш учун борганимда, мендан банк тўловини сўмда эмас, негадир долларда олишди. Рўйхатдан ўтишим учун уч кун миямни ачитишди¸ - дейди Иван Иванович.\nГапнинг орасида Иван Ивановичдан "Озодлик радиосига қандай чиқдингиз?" деб сўрадик.\n- Менга телефонларингизни ғаллаоролликлар беришди. Айтишларича, одамлар Озодлик радиосига телфон қилиб, ўз муаммолари ва ташвишлари ҳақида гапириб берар экан. Менинг хуноб бўлиб ўтирганимни кўрган мезбонлар Озодлик радиосига қўнғироқ қилиш керак, деб қолишди ва телефонингизни беришди¸ - дейди Иван Иванович.\nШу ерда суҳбатимиз узилиб қолди...\n"Ўзбеклар ҳаётини кўриб даҳшатга тушдим"\nИван Ивановичнинг қайта телефон қилишини икки ҳафта кутдик. Суҳбатдошимиз Санкт-Петербургга қайтгач¸ яна бизга чиқди ва ҳикоясининг қолганини гапириб берди.\n- Мен Самарқанд, Ғаллаорол, Бухоро ва яна бир неча шаҳарда бўлдим. У ерда кўп одамлар билан гаплашдим. Улар мендан исмларини айтмаслигимни сўраб, бу ҳикояни албатта Озодлик радиосига гапириб беришимни илтимос қилишди. Қизиғи мен борган жойларнинг кўпида газ, электр йўқ, лекин одамлардан газ ва свет пуллари олдиндан олиб қўйилар экан. Ҳозир сизларда пластик карточкалар чиқибди, ойлик ўша карточкага тушаркан-да, газ ва свет пуллари ўша ерда сизнинг рухсатингизсиз олиб қўйилар экан, бу қандай бедодлик? Бундан ташқари, карточка билан дўконда ҳарид қилсангиз¸ сотувчи товар нархидан ташқари яна 10 фоиз кўпроқ пул олиб қолар экан¸ - дейди Иван Иванович.\nИван Иванович, ўзбек милиционери билан бўлиб ўтган бир суҳбатни ҳам эслайди.\n- Мени энг даҳшатга солгани, бир ўзбек мелисаси мендан пора талаб қилиб оларкан, очиқчасига “ҳозир ҳалол ўзбекни топа олмайсан”, деди. Мен бу гапга ҳеч ҳам қўшила олмайман. Мен кўрган оддий ўзбеклар ҳалол, маданиятли ва зиёли инсонлар эди. Менинг сизга қўнғироқ қилганимнинг сабаби ҳам шунда. Қорақалпоғистондан Ғаллаоролгача машинада борарканман, пахта далаларида ёш болаларнинг ишлаётганини кўриб сиқилдим. Қўлига озгина ҳокимият тегиб қолганлар орасида нопоклар бордиру, оддий ўзбекларнинг жуда меҳмондўст эканини кўрдим.\nЯна бир нарса¸ ўзбеклар газсиз, электрсиз, сувсиз ҳаёт кечираётганини, кўриб даҳшатга тушдим. Уларнинг уйига борсангиз газ йўқлигидан менга чой қилиб бера олмаганидан жуда ҳижолат чекканини кўриб, ўзимни қўярга жой топа олмаганим учун, сизга бу ҳикояни айтмасам, бўлмайди, дея аҳд қилдим, - дейди ўзбек қаллиғининг қўлини сўраб Санкт-Петербургдан Ғаллаоролгача борган Иван Иванович.


Боливия ҳукумати Эво Моралесни ҳибсга олишга ордер беради\nЖаҳон 12:00 / 15.12.2019 6440\n«У (Моралес) ортга (Боливияга) қайтса халқ олдида, адлия идораларига жавоб бериши кераклигини яхши билади. Яқин кунларда уни ҳибсга олиш тўғрисида ордер чиқарилади, биз тегишли сўровни юборганмиз», - деди Аньес журналистларнинг саволларига жавобан.\nШу билан биргаликда, у Моралес қачон истаса Боливияга қайтиши мумкинлиги, чунки унинг ўзи мамлакатдан кетишга қарор қилгани ҳақида айтиб ўтди.\nПайшанба куни Аргентина ТИВ Моралес Аргентинага келгани ҳақида маълум қилганди. Аввалроқ у ушбу мамлакат ҳукуматидан бошпана сўраганди.\nШу кунларда Аргентинадаги Expreso de Salta нашри Моралес Аргентинадаги Боливия билан чегарага яқин ҳудудда жойлашган Сан-Рамон-де-ла-Нуэва-Оран шаҳарчасида истиқомат қилиши ҳақида хабар тарқатди.\nНашр маълумотига кўра, у шу ердан туриб «Социализмга томон ҳаракат» партиясидан 2020 йилги президентлик кампаниясини бошқармоқчи.\nЭво Моралес ва Боливиянинг бошқа юқори лавозимдаги раҳбарияти шу йилнинг 10 ноябрида президентлик сайловларининг баҳсли натижалари туфайли 19 кун давом этган сиёсий норозиликлардан кейин истеъфога чиққан. Мамлакатда Сенат спикерининг иккинчи ўринбосари Жанин Аньес президент вазифасини бажаришга киришиб, янги ҳукуматни шакллантирган. Моралес бу ҳодисани «фуқаролар томонидан давлат тўнтариши» деб атаган ва мамлакатда барқарорлик сақланиши учун истеъфога кетаётганини маълум қилган.\nИстеъфодан кейин Моралес Мексикага йўл олди. 7 декабрь куни собиқ президент тиббий кўрикдан ўтиш учун Кубага йўл олгани маълум бўлди.\nНоябрь ойи охирида Жанин Аньес 20 октябрь кунги президентлик сайловлари натижасини бекор қилиб янги умумхалқ сайлови ўтказиш тўғрисидаги қонун лойиҳасини имзолади. Аввалроқ ушбу қонун лойиҳаси Боливия парламенти томонидан бир овоздан маъқулланганди.\nМазкур қонун лойиҳаси амалда Моралеснинг кейинги сайловларда қатнашиш имкониятини йўққа чиқаради.\nБи-би-си нашри учун берган интервьюсида Моралес АҚШ элчихонаси унга фитна уюштирганини таъкидлаб, АҚШни давлат тўнтариши ташкиллаштиришда айблаганди.


«Эффект Макаренко» телеграм каналида эълон қилинган видеода «Спарк» русумли автомобиль йўловчиси ойнада ўтирган ҳолда кетаётгани акс этган.\nтахминан 12:30ларда Қибрай туманида истиқомат қилувчи фуқаро И.Н. «Spark» русумидаги автомобили билан «Бўзсув» каналига тушиб кетган. Бу ҳақда ...\nКарманалик ўқувчига «Спарк» берилди\nАлишер Навоий таваллудининг 578 йиллиги муносабати билан Навоий шаҳридаги Фарҳод маданият саройида ғазалхонлик танлови ўтказилди.\n20-30 ёшлар ўртасидаги «Ёш китобхон» танловининг республика босқичи ғолиблари аниқланди.\nКоканова Нурсулу биринчи ўринни эгаллади ва Президент совғаси – «Spark» автомобили билан тақдирланди. Бу ҳақда Халқ таълими вазирлиги Ахборот ...\nмактабининг 8-синф ўқувчиси Маҳлиё Ўроқова ғолиб деб топилиб, «Spark» автомобилини қўлга киритди. Иккинчи ўринни тошкентлик Салоҳиддин ...\n30 октябрь куни Тошкент шаҳрининг Яшнабод туманида «Spark» автомобили ер усти метроси учун қурилган чуқурга тушиб кетган. Ижтимоий тармоқлардаги «Водители Ташкента» гуруҳида маълум қилинишича, ...\nТошкентда бўлиб ўтаётган «InnoWeek» инновацион кўргазмаси доирасида «Spark» электромобилининг иккита прототипи намойиш этилди. Бу ҳақда «Spot» ... иккита прототипи намойиш этилди. Бу ҳақда «Spot» хабар берди. «Spark» электромобилларидан бири Турин политехника университетининг Инновация ...\nтақдим этмоқда. Автомобилларнинг 20 донаси «Cobalt» ва 188 донаси «Spark», деб хабар бермоқда компания матбуот хизмати. Савдода «Spark» автомобилининг ...


БМТ махсус маърузачиси Имом Бухорий мажмуасига ташриф буюрди - Aqida.uz\nМамлакатимизда меҳмон бўлиб турган БМТ Инсон ҳуқуқлари кенгашининг судьялар ва адвокатлар мустақиллигига оид масалалар бўйича махсус маърузачиси Диего Гарсия-Саян бошчилигидаги делегация 23 сентябрь куни Самарқандга келди.\nКуннинг иккинчи яримида меҳмонлар Имом Бухорий мажмуаси билан танишди. Меҳмонларни ЎМИ Самарқанд вилояти вакили ўринбосари Х.Саттаров кутиб олди. Уларга Имом Бухорийнинг ҳаёти ва Саҳиҳул Бухорий ҳадис тўплами тўғрисида маълумот бериб ўтди. Бу ҳақда ЎМИ Самарқанд вилояти вакиллиги матбуот хизмати хабар берди.\nШундан сўнг, Диего Гарсия-Саян бошчилигидаги делегация билан Имом Бухорий илмий тадқиқот марказида давра суҳбати ўтказилди.\nЎМИ Самарқанд вилояти вакили ўринбосари Х.Саттаров вакиллик тизимидаги масжидларнинг фаолияти, мамлакатимизда Ислом динига бўлган эътиборни ва кенг кўламда олиб борилаётган ислоҳатлар тўғрисида гапириб ўтди.\nНавоий шаҳар Ёшлар марказида


Қўқонда коронавирус ҳақида ёлғон хабар тарқатган маҳаллий депутатга жиноий иш қўзғатилди » Muzlik.uz - O‘zbekiston yangiliklari\n31 март куни Халқ депутатлари Қўқон шаҳар кенгаши депутати Х.Н.га нисбатан карантин қоидаларини қўпол равишда бузганлиги учун жиноят иши қўзғатилди. Бу ҳакда Бош прокуратура матбуот хизмати хабар берди. Хабарга кўра, депутат «Telegram» ижтимоий тармоғида очилган гуруҳлар аъзоларига Қўқонда 2 нафар шахсда коронавирус инфекцияси аниқлангани ва улар карантинга олингани ҳақида аудиоёзув орқали ёлғон маълумотлар тарқатган. Мазкур қоидабузарлик ҳолати юзасидан 31 март куни шаҳар прокуратураси томонидан Х.Н.га нисбатан Жиноят Кодексининг 244−5-моддаси (Карантинли ва инсон учун хавфли бўлган бошқа юқумли касалликлар тарқалиши ҳақида ҳақиқатга тўғри келмайдиган маълумотларни тарқатиш) билан жиноят иши қўзғатилган. Қўқон шаҳар халқ депутатлари Кенгашидан розилик олинган ҳолда ушбу жиноий иш очилган. Тергов ҳаракатлари давом этмоқда.\nКатта миқдорда пора олган прокуратура катта терговчиси қамоққа олинди


ЎЛКАМДА БАҲОР – Сурхон тонги\nБош саҳифа / Адабиёт / ЎЛКАМДА БАҲОР\nМарт 1, 2021\tАдабиёт Изоҳ қолдириш 344 Кўрилди\nДалалар уйғонди, бойчечак унди,\nЗаминдан қор кетди, кўнгилдан ғубор.\nЯрқ этган толедай қуёш кўринди,\nЎлкамда баҳордир, ўлкамда баҳор.\nҚиш узоқ чўзилди, шукур, ўтди-я,\nБоқийдек туюлган музлар кетди-я,\nИвишиқ кунларнинг куни битди-я,\nБаҳорда ёшликнинг тотли бўйи бор,\nБаҳор эрк сингари ёруғ ва зангор.\nЁш юртим баҳордек бўлсин беғубор,\nБаҳорнинг баҳордек феъллари бордир,\nМомоқалдироғи, селлари бордир.\nГоҳ сарин, гоҳ аччиқ еллари бордир,\nЧунки у баҳордир, ўлкамда баҳор.\nМайли-да, хуш келди, бут келди кўклам,\nТўкинлик, барака кут, келди кўклам,\nИншооллоҳ, дейлик — қут келди кўклам,\nОлдинги Янги газ ҳисоблагич бепул ўрнатилаяптими?\nКейинги Вилоят раҳбари ёшлар олдида ҳисобот берди\n“Хонжиза”га бир боринг!\nХалқ ишончини қозониш осон эмас


Тошкентда яна Mercedes-Benz автобуси ёнди\n11 май 2021, Тошкент вақти: 13:17\nШу йил июнида Тошкент автобусида содир бўлган ёнғинга оид бу сурат Озодликнинг мобил мухбирларидан бири томонидан юборилганди.\n15 декабрь куни эрталаб соат 10 ларда Тошкентда Mercedes-Benz русумли автобусда ёнғин чиқди.\nКун.уз сайтининг ёзишича, ёнғин пойтахтнинг Шота Руставели кўчаси бўйлаб кетаётган 57-йўналишдаги автобусда рўй берган. Автобуснинг мотор қисмидан чиққан ёнғин салонга туташгани, йўловчилар тез орада эвакуация қилингани айтилмоқда. Ёнғин туфайли тирбандлик юзага келган.\nБу ўтган йилдан буён Тошкентда автобус ёниши билан боғлиқ Озодликка маълум бўлган олтинчи ҳодисадир.


Икки қарич ип (карантин ҳангомалари) - xabar.uz\n03.08.2020 19:25 0 3516\nНаҳорда дарвоза тақиллаб колди.\nЧиқсам, қўшним экан.\n—Ассалому алайкум, қўшни.\n— Ваалейкум ассалом. Узр, безовта қилдим.\nСизларда икки қаричдек ингичкароқ чўзма ип топиладими? Уйни роса изладим, топилмади, савил.\nНимага керак бўлиб қолди?\n— Эх қўшни, март ойида карантин бошлангандан кейин аптекадан битта ниқоб сотиб олгандим. Шу десангиз, ўзи яхши турибди-куя, боғичи илвираб тамом бўлди. Қўлинг акашак бўлгурлар, боғични маҳкамроқ матодан қилишмаган. Мана, энди ҳозир кўчага чиқай десам панд бериб турибди!\nТақмасам, жаримаси қанча бўлишини биласиз-ку?\nҚўшнимнинг анча-мунча хасисларни ортда колдиришини билардим-у, лекин...\n(Ҳазрат Навоийнинг Астрободда кесак ушлаб турган ҳолатда Маждиддинга қилган ғазабнок хитоби ёдимга тушиб кетди).\n— Қўшни, ип қидириб юрамизми?\nУйда беш-олтита янги ниқоб бор эди, биттасини берақолай.\n— Исроф гуноҳ эканлигини билмайсизми, иним? Янгисини нима қиламан, икки қарич ип бўлса, бериб туринг. Бўлмаса, нариги қўшнидан сўрай қоламан.\n— Хўп, ҳозир қараб кўраман...\nҒудраниб, ҳовлига қайтдим.\nШунда ишком устунларига ювилган кийимлар тортилган дорга кўзим тушиб қолди.\nУйдан қайчини олиб чиқиб, энди қирқмоқчи бўлгандим, аёлим ҳай-ҳайлаб қолди.\n— Бу нима қилганингиз, ахир? Кирларни ер билан яксон қиласиз-ку!\nУнга вазиятни тушунтирдим.\nБу савил қолгур икки қарич ипни тиқилинчда у ҳам тополмаса бўладими?\nСабрим чидамай кетди, у ёқда қўшни маҳтал. Қайтиб яна уйга кирдим ва захирада турган очилмаган ниқоблардан бирининг боғичларини шартта юлиб олдим.\nДарвоза томон боришда ниқобни чўнтагимга солдим ва боғичларни қўшнимга тутқаздим.\n— Э рахмат-ей, қўшни!\nМушкулимни осон қилдингиз.\nМайли, энди мен бораколай...\nУнинг изидан анча пайт қараб қолдим...\nКейин чўнтагимдан қулоқчалари узилган ниқобни ахлат қутига ирғитмоқчи бўлдим-у, ўйланиб қолдим...\nОдамлар тўрт ой тақиб юрган ниқобига боғич ахтариб юришибди-ку, сен янги ниқобни ташлайсанми?\nШу хаёл билан уйга кириб, ниқобни ғаладонга солиб қўйдим ва енгил нафас олдим.\nМабодо, шу ниқобга боғич керак бўлиб қолса, мен ҳам бирорта қўшнидан икки қаричгина ингичка ип сўрарман...\nАзамат Тоштемировнинг facebook саҳифасидан олинди\nКоронавирус 13/04, 18:24\nТуркманистон карантинни кучайтирди\nКоронавирус 23/02, 21:00\nРасман: 1 мартдан очиқ ҳавода ниқоб тақмасликка рухсат берилди — ССВ\nХориж 03/02, 20:25\nПутин нега ниқоб тақмайди?\nҲодиса 18/09, 12:12\nНиқоб тақмаган ЙПХ ходимига жарима ёзилди


Шавкат Мирзиёев фармони билан “Эл-юрт умиди” жамғармаси ташкил этилди » Навоий вилоят соғлиқни сақлаш бошқармаси расмий веб-сайти\nНавоий вилоят соғлиқни сақлаш бошқармаси » Янгиликлар » Шавкат Мирзиёев фармони билан “Эл-юрт умиди” жамғармаси ташкил этилди\n26 сентябрь 2018, кўрилган: 45\n"Эл-юрт умиди” жамғармаси магистратура ва докторантура дастурлари бўйича танлов ўтказиш ва тайёргарликни ташкил қилиш, шунингдек, давлат тузилмаси, иқтисодиёт тармоқлари, таълим ва илмий муассасаларнинг истиқболли мутахассисларини ривожланган мамлакатлардаги илмий ва таълим муассасаларига малакасини ошириш ва стажировкадан ўтказишга ҳам жўнатади.\nФармон билан, янги жамғарманинг ташкилий тузилмаси, унинг Низоми, Васийлик кенгаши таркиби ҳамда хорижда таълим олиш, стажировка ўташ ва малака ошириш учун номзодлар ўртасидаги танлов Тартиби ҳам тасдиқланди.\nХорижий таълим ва илмий муассасаларда малака оширишга – 2 ойгача;\nХорижий илмий, таълим, ижод муассасалари, давлат идоралари, корхона ва бошқа ташкилотларда стажировка ўташга – 6 ойгача муддатга;\nЕтакчи хорижий олий таълим ва илмий муассасаларда магистратура дастури асосида ўқишга – 1-2 йил мобайнида;\nДокторантура дастури бўйича эса 1-4 йил мобайнида.\nхорижий таълим ва илмий муассасаларда ўқиш қийматининг тўлови;\nстипендиатларнинг виза олиш харажатлари;\nбарча турдаги транспорт воситалари билан ўқиш жойига қадар – йилда бир мартадан ортиқ бўлмаган йўлкира харажатлари;\nборган мамлакатдаги ўқиш даврида яшаш, овқатланиш ва транспорт харажатлари;\nзарур ўқув ва илмий адабиётлар, дарсликлар харид қилиш;\nхорижда ўқиш даврида стипендиатларни тиббий суғурталаш.\nТўғрироғи, чет элда малака ошириб ёки стажировка ўтаб келган стипендиатга, уни тавсия этган олий таълим ёки илмий муассасада, шунингдек, давлат ташкилотларида 3 йилдан кам бўлмаган муддат давомида ишлаб бериш шарти қўйилади.\nБашарти стипендиат магистратура ёки PhD дастури бўйича чет элда таълим олганда, эгаллаган мутахассислиги бўйича 5 йилдан кам бўлмаган муддатда, стипендиатни ўқитишга қилинган барча харажатлар миқдори 75 минг АҚШ долларидан ортиқ бўлса, уларга 7 йилгача узлуксиз ишлаб бериш мажбурияти юкланади.\nЭндиликда жамғарма хориждаги малакали ватандошларимиз ҳамда Ўзбекистондаги кадрлар захирасига эҳтиёжи бор вазирлик ва идоралар учун ўзига хос кўприк вазифасини ўтайди.


"Навбахор": Ёшларимиз дуранг ўйнашди » Скачать музыку бесплатно новинки музыки 2016-2017\n"Навбахор": Ёшларимиз дуранг ўйнашди\nКомментариев: 0 Просмотров: 288 Дата: 30-01-2016, 03:20 Мавсумга тайёргарликни Наманганда давом эттираётган ёшларимиз ҳам машғулотлар билан чекланиб қолмай назорат ўйинларида майдонга тушишмоқда. Ўтган ҳафта сўнггида Ёзёвонда “Ёзявон-Лочинлари” билан баҳс юритган ёш “лочинлар” 2:3 ҳисобида имкониятни бой беришганди. Куни-кеча Дурбек Умаралиев бошчилигидаги ёшларимиз яна иккита учрашувда майдонга тушишди. Дастлаб Андижонга сафар уюштирган футболчиларимиз “Андижон” жамоасидаги тенгқурлари билан 1:1 ҳисобидаги дурангни қайд этишди. Ёшларимизнинг голига Бобир Мамаджанов муаллифлик қилди. Жамоа машғулотларида кўплаб футболчилар қатнашаётганлиги сабабли Андижондаги баҳсда ҳамма ўйинчилар иштирок эта олишмаганди. Шу сабабли мураббийлар “Навбаҳор-Умид” футбол мактаби тарбияланувчилари билан яна битта ўйин ташкил этишди. Мазкур учрашувда ҳам кучлар тенг келди – 1:1. Андижонликлар билан келишувга кўра рақиблар эртага яна бир бор баҳс юритишни режалаштиришганди. Бу сафар "Андижон" жамоаси ёшлари Наманганда меҳмон бўлиши керак эди. Лекин, сўнгги паллада учрашув ўтказилмайдиган бўлди. Шу сабабли, ёшларимиз эртага Тўрақўрғон футбол мактабидан етишиб чиққан футболчилардан ташкил топган жамоага қарши майдонга тушадиган бўлишди. - деб хабар бермоқда Stadion.uz нашри.


Аторис® – medu.uz – Дорилар ҳақида маълумотлар ўзбек тилида\nHome Йўриқномалар Аторис®\nПрепаратнинг савдо номи: Аторис®\n1 плёнка қобиқ билан қопланган 30 мг/60 мг/80 мг ли таблетка қуйидагиларни сақлайди:\n31,08 мг/62,16 мг/82,88 мг аторвастатин кальций (30,00 мг/60,00 мг/80,00 мг аторвастатинга эквивалент).\nлактоза моногидрати, микрокристалл целлюлоза, гипролоза, кроскармеллоза натрий, кросповидон, А тури, полисорбат 80, натрий гидроксиди, магний стеарати.\nПлёнка қобиқ: * оқ Опадрай II HP85F28751.\n*Оқ Опадрай II HP85F28751 таркиби: поливинил спирти, титан диоксиди (Е171), макрогол – 3000 ва тальк.\n30 мг ли таблеткалар: думалоқ, бироз икки ёқлама қавариқ, четлари кесилган, оқ ёки деярли оқ рангли плёнка қобиқ билан қопланган таблеткалар.\n60 мг ли таблеткалар: овал, икки ёқлама қавариқ, оқ ёки деярли оқ рангли плёнка қобиқ билан қопланган таблеткалар.\n80 мг ли таблеткалар: капсуласимон, икки ёқлама қабариқ, оқ ёки деярли оқ рангли плёнка қобиқ билан қопланган таблеткалар.\nФармакотерапевтик гуруҳи: гиполипидемик восита – ГМК-КоА-редуктаза ингибитори.\nАторвастатин – статинлар гуруҳига мансуб гиполипидемик восита. Аторвастатиннинг асосий таъсир механизми, ГМК-КоАни мевалон кислотасига айланишини катализловчи фермент – 3-гидрокси-3-метилглутарил-коэнзим А-(ГМК-КоА)-редуктазанинг фаоллигини ингибиция қилишидир. Бу айланиш организмда холестерин синтезининг занжирида эрта босқичлардан бири хисобланади. Аторвастатин томонидан холестерин синтезини сусайтирилиши жигарда, шунингдек жигардан ташқари тўқималарда паст зичликдаги липопротеин (ПЗЛП) рецепторларининг юқори реактивлигига олиб келади. Бу рецепторлар ПЗЛП заррачаларини боғлайди ва қон плазмасидан йўқотади, бу қон плазмасида ПЗЛП холестерин (ХС) (ПЗЛП-Хс) концентрациясининг пасайишига олиб келади.\nАторвастатиннинг антисклеротик самараси унинг қон томирларнинг деворига ва қон компонентларига таъсирининг оқибати ҳисобланади. Аторвастатин қон томирларнинг ички қавати хужайраларининг ўсиш омиллари ҳисобланган изопреноидлар синтезини сусайтиради. Аторвастатиннинг таъсири остида қон томирларнинг эндотелийга боғлиқ кенгайиши яхшиланади, ПЗЛП-Хс, аполипопротеин В, триглицеридлар (ТГ) концентрацияси пасаяди, юқори зичликдаги липопротеин холестерин (Хс-ЮХЛП) ва А полипопротеин концентрациясини ошиши юз беради.\nАторвастатин қон плазмасининг қовушқоқлигини ва қон ивишнинг айрим омилларини фаоллигини ва тромбоцитлар агрегациясини пасайтиради. Бунинг оқибатида у гемодинамикани яхшилайди ва қон ивиш тизимининг ҳолатини нормаллаштиради. ГМГ-КоА-ингибиторлари шунингдек макрофаглар метаболизмига таъсир кўрсатади, уларнинг фаолланишини блоклайди ва атеросклеротик бляшканинг ёрилишини олдини олади.\nОдатда, аторвастатиннинг терапевтик самараси даволашдан 2 ҳафтадан кейин аниқланади, максимал самараси эса 4 ҳафта ўтгач ривожланади.\nАторвастатин 80 мг дозада ишемик асоратларни ривожланиш хавфини (шу жумладан миокард инфаркти оқибатидаги ўлимни) 16% га, миокард ишемияси белгилари билан бирга кечувчи стенокардия юзасидан такрорий госпитализация хавфини – 26% га пасайтиради.\nАторвастатинни сўрилиши юқори, меъда-ичак йўлларидан тахминан 80% сўрилади. Сўрилиш даражаси ва қон плазмасидаги концентрацияси дозага пропорционал ошади. Максимал концентрацияга эришиш вақти (ТСmax) ўртача, 1-2 соат. Аёлларда ТСmax 20% га юқори, “концентрация-вақт” эгри чизиғи ости майдони (AUC) – 10% га паст. Пациентлардаги ёш ва жинс бўйича фармакокинетик фарқлар аҳамиятсиз ва дозага тузатиш киритиш талаб қилмайди.\nЖигарнинг алкоголли циррози бўлган пациентларда ТСmax нормадан 16 марта юқори. Овқат қабул қилиш препаратнинг сўрилиш тезлиги ва давомийлигини бироз пасайтиради (мувофиқ 25% ва 9% га), лекин ПЗЛП-Хс концентрациясини пасайиши аторвастатин овқатсиз қўллангандаги билан ўхшаш. Аторвастатиннинг биокираолишлиги паст (12%), ГМГ-КоА-редкутазага нисбатан ингибиция қилувчи тизимли биокираолишлиги – 30%. Паст тизимли биокираолишлиги меъда-ичак йўллари шиллиқ қаватида тизимолди ва жигар орқали “биринчи ўтиш” метаболизми билан боғлиқ. Аторвастатиннинг ўртача тақсимланиш ҳажми – 381 л. Аторвастатиннинг 98% дан кўпроғи қон плазмаси оқсиллари билан боғланади. Аторвастатин гематоэнцефалик тўсиқ орқали ўтмайди. Асосан жигарда фармакологик фаол метаболитларнинг (орто- ва парагидроксилланган метаболитлари, бета-оксидланиш махсулотлари) хосил бўлиши билан CYP3A4 изоферменти таъсири остида метаболизмга учрайди, улар 20-30 соатлар давомида ГМГ-КоА-редкутазага нисбатан тахминан 70% ингибиция қилувчи фаолликни белгилайди.\nАторвастатиннинг ярим чиқарилиш даври (Т1/2) 14 соатни ташкил қилади. Асосан сафро билан чиқарилади (яққол ичак-жигар рециркуляциясига учрамайди, гемодиализ жараёнида чиқарилмайди). Аторвастатиннинг тахминан 46% ичак орқали ва 2% дан камроғи – буйрак орқали чиқарилади.\nБолаларда фармакокинетикани ўрганиш юзасидан тадқиқотлар ўтказилмаган.\nПрепаратнинг кекса ёшли (65 ёшдан катта) пациентлар қон плазмасидаги максимал концентрацияси (Сmax) ва AUC ёшроқ катта пациентлардагидан мувофиқ 40% ва 30% га юқоридир (клиник аҳамиятга эга эмас).\nБуйрак фаолиятини бузилиши қон плазмасидаги аторвастатиннинг концентрациясига ёки унинг липид алмашинувининг кўрсаткичларига таъсирига таъсир қилмайди, шунинг учун буйрак фаолиятини бузилиши бўлган пациентларда дозани ўзгартириш талаб қилинмайди.\nЖигарнинг алкоголли циррози (Чайлд-Пью таснифи бўйича В синфи) бўлган пациентларда препаратнинг концентрацияси аҳамиятли ошади (Сmax – тахминан 16 марта, AUC – тахминан II марта ошади).\nБирламчи гиперхолестеринемия (гетерозигот оилавий ва нооилавий гиперхолестеринемия (Фредриксон бўйича II тур).\nМажмуавий (аралаш) гиперлипидемия (Фредриксон бўйича IIa ва IIb турлари).\nДисбеталипопротеинемия (Фредриксон бўйича II1 тур) (пархезга қўшимча сифатида),\nПархезга резистент бўлган оилавий эндоген гипертриглицеридемия (Фредриксон бўйича IV тур).\nПархез билан даволаш ва даволашнинг бошқа нофармакологик усулларининг самарадорлиги етарли бўлмагандаги гомозигот оилавий гиперхолестеринемияда қўлланилади.\nЮрак-қон томир касалликларини олдини олиш:\nюрак ишемик касаллигининг (ЮИК) клиник белгилари бўлмаган, лекин унинг ривожланишининг бир неча омилларига: 55 ёшдан ошганлар, никотинга қарамлик, артериал гипертензия, қандли диабет, қон плазмасида Хс-ЮЗЛП концентрацияини пастлиги, генетик, шу жумладан дислипидемия фонидаги мойилликка эга бўлган пациентларда юрак-қон томир асоратларни бирламчи олдини олиш;\nўлим кўрсаткичи миокард инфаркти, инсульт, стенокардия бўйича такрорий госпитализациянинг умумий кўрсаткичини ва реваскуляризация заруратини пасайтириш мақсадида ЮИК бўлган пациентларда юрак-қон томир асоратларнинг иккиламчи профилактикаси учун қўлланилади.\nАторис® препаратини қўллашни бошлашгача пациент қон плазмасида липидлар концентрациясининг пасайишини таъминловчи пархезга ўтказилган бўлиши, унга препарат билан бутун даволаш даври давомида риоя қилиши керак. Даволашни бошлашдан олдин семизлик билан хасталанган пациентларда жисмоний машқлар ва тана вазнини пасайтириш, шунингдек асосий касалликни даволаш ёрдамида гиперхолестеринемиянинг назоратига эришишга уриниб кўриш керак.\nПрепарат ичга, овқат қабул қилишдан қатъий назар қабул қилинади. Препаратнинг дозаси қон плазмасида ПЗЛП-Хс нинг дастлабки концентрацияси даволашнинг мақсади ва шахсий терапевтик самарага қараб, суткада 1 марта 10 мг дан 80 мг гача ўзгариб туради.\nАторис® препаратини бир марта сутканинг ҳар қандай вақтида қабул қилиш мумкин, лекин ҳар куни бир вақтда қабул қилиш керак.\nТерапевтик самара даволашнинг 2 ҳафтасидан кейин аниқланади, максимал самара 4 ҳафтадан кейин ривожланади. Шунинг учун дозани препаратнинг олдинги дозасини қўллаш бошланганидан кейин 4 ҳафта ўтмасдан олдин ўзгартириш керак эмас.\nДаволашни бошланишида ва/ёки дозани ошириш вақтида ҳар 2-4 ҳафтада қон плазмасида липидлар концентрациясини назорат қилиш ва тегишли тарзда дозага тузатиш киритиш керак.\nБирламчи (гетерозигот наслий ва полиген) гиперхолестеринемия (II а тури) ва аралаш гиперлипидемия (II b тури).\nДаволаш тавсия этилган 10 мг дозадан бошланади, у пациентнинг реакциясига қараб 4 ҳафтадан кейин оширилади. Максимал суткалик доза 80 мг ни ташкил қилади.\nГомозигот наслий гиперхолестеринемия\nДозалар диапазони, гиперлипидемиянинг бошқа турларидаги билан бир хил.\nБошланғич доза касалликнинг яққоллигига қараб, шахсий равишда танланади. Гомозиготли наслий гиперхолестеринемияси бўлган кўпчилик пациентларда оптимал самара препарат 80 мг суткалик дозада (бир марта) қўлланганида кузатилади. Аторис® препарати даволашнинг бошқа усулларига (плазмафарез) ёрдамчи даволаш сифатида ёки бошқа усуллар ёрдамида даволаш мумкин бўлмаса, асосий даволаш сифатида қўлланади.\nКекса ёшли пациентларда ва буйрак касалликлари бўлган пациентларда Аторис® препаратининг дозасини ўзгартириш мумкин эмас. Буйрак фаолиятини бузилиши аторвастатиннинг концентрациясига ёки аторвастатин қўллангандаги қон плазмасидаги ПЗЛП-Хс концентрациясининг пасайиш даражасига таъсир кўрсатмайди, шунинг учун препаратнинг дозасини ўзгартириш талаб этилмайди.\nЖигар фаолиятини бузилишлари бўлган пациентларда эҳтиёткорлик керак (препаратни организмдан чиқарилишини секинлашиши туфайли). Бундай вазиятда клиник ва лаборатория кўрсаткичларини (қон плазмасидаги аспартатаминотрансфераза [ACT] ва аланинаминотрансфераза [АСТ] фаоллигини мунтазам назорати) синчиклаб назорат қилиш керак.\n“Жигар” трансаминазалари фаоллигини аҳамиятли ошишида Аторис® препаратининг дозаси камайтирилиши ёки даволаш тўхтатилиши керак.\nБошқа дори воситалари билан мажмуада қўлланиши\nЦиклоспорин билан бир вақтда қўллаш зарурати бўлганида, Аторис® препаратининг суткалик дозаси 10 мг дан ошмаслиги керак.\nА. АҚШ холестерин бўйича Миллий таълим дастури NCEP тавсиялари\nХавф категорияси Қон плазмасидаги\nПЗЛП–Хс нинг мақсадли концентра-цияси (мг/дл) Хаёт тарзини ўзгарти-риш тавсия этилган қон плазмасидаги ПЗЛП-Хс нинг мақ-садли концентрацияси (мг/дл) Фармакотерапия тав-сия этилган қон плаз-масидаги ПЗЛП-Хс нинг мақсадли концен-трацияси (мг/дл)\nЮИК ёки ЮИК ри-\n≥130 (100-129 фарма-котерапия мумкин)*\n2 дан кўпроқ хавф\nомиллари хавфи (10 йиллик хавф ≤20%)\n≥130 10 йиллик хавф ≤20%: ≥130\n10 йиллик хавф ≤10%: ≥160\nхавф омили 0-1 ** ≤160 ≥160 ≥190 (160-189: қон плазмасида\nПЗЛП- Хс концентра-циясини пасайтирувчи препарат буюрилади)\n* Айрим экспертлар, агар хаёт тарзини ўзгартириш ПЗЛП-Хс концентрациясини\n<100 мг/дл гача камайишига олиб келмаса, қон плазмасида унинг концентрациясини пасайтирувчи гиполипидемик воситаларни қўллашни тавсия этадилар. Айримлар липидларни пасайтирувчи дозаларда никотин кислотаси ва фибратлар каби асосан ТГ ва Хс-ЮЗЛП га таъсир қилувчи препаратларни афзал ҳисоблайдилар.\n** Хавф омиллари бўлмаганида ёки фақат 1 хавф омили бўлганида деярли хамма пациентларда 10-йиллик хавф <10%, шунинг учун уни бахолаш талаб этилмайди.\nАгар қон плазмасида ПЗЛП- Хс мақсадли концентрациясига эришилса, қон плазмасидаги ТГ концентрацияси эса ≥200 мг/дл бўлса, унда даволашнинг иккиламчи мақсади – қон плазмасида Хс-ЮЗЛП (умумий холестерин – Хс-ЮЗЛП) дан ташқари, қон плазмасидаги умумий холестериннинг (УХс) концентрациясини, ҳар бир хавф категориясида ПЗЛП- Хс мақсадли концентрациясини 30 мг/дл га юқори даражагача пасайтириш.\nБ. Европа атеросклероз жамиятининг тавсиялари\nЮИК ташхиси тасдиқланган пациентларда ва ишемик асоратлар хавфи жуда юқори бўлган пациентларда даволашнинг мақсади қон плазмасида ПЗЛП-Хс концентрациясини, <1,8 ммоль/л (ёки <70 мг/дл) даражасигача пасайтириш ва/ёки унга эришиш мумкин бўлмаган ҳолда, ПЗЛП–Хс концентрациясини дастлабки қийматида ≥50% га пасайтириш тавсия этилади.\nВ. Россия кардиологик жамияти, Атеросклерозни ўрганиш бўйича Миллий Жамияти (НОА) ва Россия кардиосоматик реабилитация ва иккиламчи профилактика жамияти (РосОКР) тавсиялари (V қайта кўриш 2012 й)\nЮқори хавфи бўлган пациентлар учун ПЗЛП-Хс ва умумий холестерин (УХс) концентрациясининг оптимал қийматлари: мувофиқ ≤2,5 ммоль/л (ёки ≤100 мг/дл) ва\n≤4,5 ммоль/л (ёки ≤175 мг/дл), ва жуда юқори хавфи бўлган пациентлар учун: мувофиқ ≤1,8 ммоль/л (ёки ≤70 мг/дл) ва ≤4 ммоль/л (ёки ≤150 мг/дл) ҳисобланади.\nЖаҳон соғлиқни сақлаш ташкилотининг (ЖССТ) ножўя самаралар ривожланиши тез-тезлигининг таснифи:\nжуда кам ҳолларда <1/10000 дан\nтез-тезлиги номаълум бор бўлган маълумотлар асосида баҳолаш мумкин эмас.\nтез-тез: бош оғриғи, уйқуни бузилиши, шу жумладан уйқусизлик ва “даҳшатли” туш кўришлар, бош айланиши, парестезия, астеник синдром;\nтез-тез эмас: периферик нейропатия, гипестезия, хотирани йўқолиши ёки пасайиши.\nтез-тез эмас: қулоқларни шанғиллаши;\nкам ҳолларда: назофарингит, бурундан қон кетиши.\nтез-тез эмас: тромбоцитопения.\nтез-тез: кўкракда оғриқ.\nтез-тез: қабзият, диспепсия, кўнгил айниши, диарея, метеоризм (қоринни дам бўлиши), қоринда оғриқ;\nтез-тез эмас: анорексия, таъм сезишни бузилиши, қусиш, панкреатит;\nкам: гепатит, холестатик сариқлик.\nтез-тез: миалгия, артралгия, белда оғриқ, бўғимларни шиши;\nтез-тез эмас: миопатия, мушакларни тиришишлари;\nкам ҳолларда: миозит, рабдомиолиз, тендопатия (айрим ҳолларда пайларни узилиши билан);\nжуда кам ҳолларда: иммунитетга боғлиқ некрозловчи миопатия ҳолатлари.\nСийдик жинсий тизими томонидан:\nтез-тез эмас: сексуал дисфункция; иккиламчи буйрак етишмовчилиги.\nтез-тез: тери тошмаси, терини қичишиши;\nтез-тез эмас: эшакеми;\nжуда кам ҳолларда: ангионевротик шиш, алопеция, буллёз тошма, кўп шаклли эритема, Стивенс-Джонсон синдроми, токсик эпидермал некролиз.\nтез-тез: аллергик реакциялар;\nтез-тез эмас: аминотрансферазалар (АСТ, АЛТ) фаоллигини ошиши, қон плазмасида зардоб креатининфосфокиназа (КФК) фаоллигини ошиши;\nжуда кам ҳолларда: гипергликемия, гликозилланган гемоглобин концентрациясини ошиши, гипогликемия.\nтез-тез: периферик шишлар;\nтез-тез эмас: лоҳаслик, кучли толиқиш, иситма, тана вазнини ошиши;\nАйрим нохуш самараларининг Аторис® препаратини қўллаш билан сабаб-оқибат алоқаси, улар “жуда кам” сифатида бахоланади, лекин аниқланмаган. Оғир нохуш самаралари пайдо бўлганда Аторис® препаратини қўллашни тўхтатиш керак.\nАМГ-КоА-редуктазанинг айрим ингибиторларини (статинлар) қўллашда қуйидаги нохуш самаралар қайд этилган: депрессия, ўпканинг интерстициал касалликларининг якка ҳоллари (айниқса давомли қўллашда) кузатилган.\nПрепаратнинг компонентларидан биронтасига юқори сезувчанлик.\nФаол босқичдаги жигар касалликлари (шу жумладан фаол сурункали гепатит, сурункали алкоголли гепатит).\nҲар қандай этиологияли жигар циррози.\nНомаълум этиологияли “жигар” трансаминазалари фаоллигини норманинг юқори чегарасига нисбатан 3 мартадан ортиққа ошиши.\nСкелет мушакларининг касалликлари.\n18 ёшгача бўлган пациентлар (қўллаш самарадорлиги ва хавфсизлиги аниқланмаган).\nЛактаза танқислиги, лактозани ўзлаштираолмаслик, глюкоза-галактозанинг кам сўрилиш синдромида қўллаш мумкин эмас.\nАлкоголизм, анамнезда жигар касалликлари бўлган пациентларда эҳтиёткорлик билан қўллаш керак.\nАторвастатинни циклоспорин, антибиотиклар (эритромицин, кларитромицин, хинупристин/далфопристин), ОИТВ-протеаза ингибиторлари (индинавир, ритонавир), замбуруғларга қарши воситалар (флуконазол, итраконазол, кетоконазол) ёки нефазодон билан бир вақтда қўллаш, қон плазмасида аторвастатиннинг концентрациясини ошишига олиб келиши мумкин, бу рабдомиолиз билан миопатия ва буйрак етишмовчилиги хавфини оширади. Шунингдек Эритромицин билан бир вақтда қўллаш аторвастатиннинг ТСmax ни 40% га узайтиради. Барча бу препаратлар аторвастатиннинг жигардаги метаболизмида иштирок этувчи CYP3A4 изофекрментини ингибиция қилади.\nАторвастатин фибратлар ва никотин кислотасининг липидларни пасайтирувчи дозалари (суткада 1 г дан кўпроқ) билан бир вақтда қўлланганида ҳам ўхшаш ўзаро таъсир кузатилиши мумкин.\n40 мг дозада аторвастатинни 240 мг доза дилтиазем билан бир вақтда қўллаш, қон плазмасида аторвастатиннинг концентрациясини ошишига олиб келади.\nАторвастатинни CYP3A4 изоферментининг индукторлари бўлган фенитоин, рифампицин билан бир вақтда қўллаш аторвастатиннинг самарадорлигини камайишига олиб келиши мумкин. Аторвастатин CYP3A4 изоферменти томонидан метаболизмга учраши туфайли, аторвастатинни CYP3A4 изоферментининг ингибиторлари билан бир вақтда қўллаш, қон плазмасида аторвастатиннинг концентрациясини ошишига олиб келиши мумкин.\nТранспорт оқсили ОАТР1В1 ингибиторлари (масалан, циклоспорин) аторвастатиннинг биокираолишлигини ошириши мумкин.\nАнтацидлар (магний гидроксида ва алюминий гидроксиди суспензияси) билан бир вақтда қўлланганда, қон плазмасида аторвастатиннинг концентрацияси пасаяди.\nАторвастатин колестипол билан бир вақтда қўлланганида, қон плазмасида аторвастатиннинг концентрацияси 25% га пасаяди, лекин мажмуанинг терапевтик самараси, бир аторвастатиннинг ўзига қараганда юқори.\nАторвастатинни эндоген стероид гормонлар концентрациясини пасайтирувчи дори воситалари (шу жумладан циметидин, кетоконазол, спиринолактон) билан бир вақтда қўллаш, эндоген стероид гормонларнинг пасайиш хавфини оширади (эҳтиёткорликка риоя қилиш керак).\nБир вақтда 80 мг аторвастатин ва дигоксин қабул қилаётган пациентларда, қон плазмасида дигоксиннинг концентрацияси тахминан 20% га ошади, шунинг учун бундай пациентлар кузатув остида бўлишлари керак.\nАторвастатинни ичга қабул қилиш учун контрацептивлар (норэтистерон ва этинилэстрадиол) билан бир вақтда қўлланганида, контрацептивларни сўрилиши ошиши ва қон плазмасида уларнинг концентрацияси ошиши мумкин. Аторвастатин қабул қилаётган аёлларда контрацептивларни танлишни назорат қилиш керак.\nАторвастатинни варфарин билан бир вақтда қўллаш, биринчи кунлари варфариннинг қон ивишининг кўрсаткичларига таъсирини ошириши мумкин (протромбин вақтини камайиши). Бу самара кўрсатилган препаратлар 15 кун бир вақтда қўлланганидан кейин йўқолади.\nАторвастатин ва терфенадин бир вақтда қўлланганида, терфенадиннинг фармакокинетикасини клиник аҳамиятли ўзгаришлари аниқланмаган.\nАторвастатин феназоннинг фармакокинетикасига таъсир қилмайди.\nПротеаза ингибиторлари билан бир вақтда қўллаш, қон плазмасида аторвастатиннинг концентрациясини ошишига олиб келади.\nАторвастатин 80 мг дозада ва амлодипин 10 мг дозада бир вақтда қўлланганида, мувозанат ҳолатида аторвастатиннинг фармакокинетикаси ўзгармаган.\nАторвастатин ва фузидат кислотасини қабул қилаётган пациентларда рабдомиолиз ривожланиши ҳоллари аниқланган.\nАторвастатин гипотензив воситалар ва эстрогенлар билан ўринбосар даволаш доирасида қўлланганида, клиник аҳамиятли нохуш ўзаро таъсирларнинг белгилари аниқланмаган.\nАторис® препаратини қўллаш даврида грейпфрут шарбатини истеъмол қилиш, қон плазмасида аторвастатиннинг концентрациясини ошишига олиб келиши мумкин. Шунинг учун Аторис® препаратини қабул қилаётган пациентлар, кунига 1,2 л дан ортиқ грейпфрут шарбатини иатеъмол қилишдан сақланишлари керак.\nАторис® препарати билан даволашни бошлашдан олдин пациентга стандарт гипохолестеринемик пархезни буюриш, у бутун даволаш даври давомида унга риоя қилиши керак.\nЖигар фаолиятини назорат қилиш керак. Аторис® препарати билан даволаш даврида, қон плазмасида “жигар” ферментларининг фаоллигини ошиши кузатилиши мумкин. Бу ошиш, одатда, катта эмас ва клиник ахамиятсиз. Лекин даволашни бошлашдан олдин, 6 ҳафта, 12 ҳафта ўтгач ва Аторис® препаратининг дозаси оширилганда, қон плазмасида “жигар” ферментларининг фаоллигини назорат қилиш тавсия этилади. Агар АСТ ва/ёки АЛТ фаоллигини норманинг юқори чегарасига нисбатан уч марта ошиши аниқланса, Аторис® препарати билан даволаш тўхтатилиши керак.\nҚон плазмасида аминотрансферазалар фаоллигини ошиши препаратнинг дозасига боғлиқ ва барча пациентларда қайтувчан бўлади.\nАторис® препаратини алкоголни суистеъмол қилувчи пациентларда ва анамнезида жигар касалликлари бўлган пациентларда эҳтиёткорлик билан қўллаш керак.\nАторис® препаратини қўллаш фонида миалгия кузатилиши мумкин.\nМиопатия ташхисини (қон плазмасида КФК фаоллигини ошиши билан мушакларда оғриқ ёки мушак кучсизлиги) диффуз миалгияси, мушакларнинг оғриқлилиги ёки кучсизлиги ва/ёки қон плазмасида КФК фаоллигини яққол ошиши бўлган пациентларда эҳтимоли бор.\nБошқа статинларни қўллашда бўлгани каби, Аторис® препарати қўлланганида, кам, лекин миоглобинурия билан боғлиқ бўлган ўткир буйрак етишмовчилиги билан кечувчи рабдомиолиз ривожланиши мумкин. Бу асоратнинг хавфи Аторис® препарати қуйидаги дори препаратлари билан бир вақтда қўлланганида ошади: фибратлар, липидларни пасайтирувчи дозаларда (суткада 1 г дан кўпроқ) никотин кислотаси, циклоспорин (Аторис® препаратининг суткалик дозаси 10 мг дан ошмаслиги керак), нефазадон, айрим антибиотиклар, “азоллар” гуруҳига мансуб замбуруғларга қарши воситалар, ОИТВ-протеазалари ингибиторлари.\nМиопатия симптомлари пайдо бўлганда ёки буйрак етишмовчилиги ривожланиши хавф омиллари бўлганда, зардобда КФК фаоллигини аниқлаш тавсия этилади. Агар КФК фаоллиги норманинг юқори чегарасидан 10 мартадан кўпроқ юқори бўлса, даволашни тўхтатиш керак. Тўш ортидаги оғриқларни дифференциал ташхисида, Аторис® препарати қўлланганда зардобда КФК фаоллигини ошиши мумкинлигини ҳисобга олиш керак.\nМушакларда оғриқлар ёки кучсизликни аниқлаш мақсадида, айниқса даволашнинг биринчи уч ойи давомида ва юқорида санаб ўтилган воситалардан биронтасининг дозасини ошириш даврида, пациентларни мунтазам кузатиш керак.\nПациентни тушунтириб бўлмайдиган оғриқлар ёки мушак кучсизлиги пайдо бўлганда, айниқса агар улар лоҳаслик ёки иситма билан бирга кечса, дарҳол шифокорга мурожаат қилиш кераклиги ҳақида огоҳлантириб қўйиш керак.\nАторис® препарати лактоза сақлайди, шунинг учун лактаза танқислиги, лактозани ўзлаштираолмаслик ва глюкоза-галактозанинг кам сўрилиш синдроми бўлган пациентларда уни қўллаш мумкин эмас.\nАторис® препаратини ҳомиладорлик ва эмизиш даврида қўллаш мумкин эмас.\nҲайвонлардаги тадқиқотларнинг натижалари, ҳомила учун хавф, она учун мумкин бўлган ҳар қандай фойдадан устун бўлиши мумкинлигидан далолат беради.\nКонтрацепциянинг ишончли усулларини ишлатмайдиган репродуктив ёшдаги аёлларда Аторис® препаратини қўллаш тавсия этилмайди. Ҳомиладорликни режалаштиришда Аторис® препаратини қўллашни, ҳеч бўлмаганда режалаштирилган ҳомиладорликдан 1 ой олдин тўхтатиш керак.\nАторвастатинни кўкрак сути билан чиқарилиши хақида маълумотлар йўқ. Лекин айрим турдаги ҳайвонларда лактация даврида аторвастатиннинг қон зардоби ва сутдаги концентрацияси ўхшаш бўлган. Аторис® препаратини эмизиш даврида қўллаш зарурати туғилганида, эмизикли болаларда нохуш кўринишлар ривожланиши хавфидан сақланиш учун, эмизишни тўхтатиш керак.\nБош айланиши ривожланиши мумкинлигини ҳисобга олиб, транспорт воситаларни ва диққатни юқори жамлашни ва психомотор реакциялар тезлигини талаб қилувчи бошқа техник мосламаларни бошқаришда эҳтиёткорликка риоя қилиш керак.\nСпецифик антидоти йўқ. Доза ошириб юборилган ҳолларда керакли симптоматик ва тутиб турувчи даволаш ўтказилади. Жигар фаолиятини ва қон зардобида КФК фаоллигини назорат қилиш керак. Гемодиализ самарасиз.\nПлёнка қобиқ билан қопланган таблеткалар, 30 мг, 60 мг ва 80 мг.\n10 таблеткадан ОПА/Аl/ПВХ мажмуавий материалдан блистерда – алюмин фольга (OPA/Al/PVC-aluminium foil).\n3, 6 ёки 9 блистер қўллаш бўйича йўриқномаси билан бирга картон қутига жойланади.


Отадек дўст топилмас...\nАйтадиларки, қиз бола учун ота энг яқин инсон, деб. Бу ерда онани камситиш ёки меҳрини ерга уриш эмас, балки отанинг ҳам фарзандга бўлган пинҳона меҳрини юзага чиқаришдир.\nБошқаларни билмадим, лекин менинг дадам – падари бузрукворим энг яқин дўстим, сирдошим, энг тўғри маслаҳатини берувчи донишмандим эди. Мени ҳар томонлама қўллаб тургувчи устозим, нима демоқчи бўлганимни кўзларимдан билиб тургувчи, юзлари нурли, оппоқ сочлари ўзига ярашган Хизр – отам эдингиз! Дарёдай тошқин, тўлқиндай жўшқин шижоати бўлсада, мен билан жуда ҳам юмшоқлик билан муомала қиларди. Бир пайтлар дадамнинг мен билан ўтказган чоғлари хотирага айланади, деб сираям ўйламагандим. Афсус...\nСизнинг меҳр ила силаган бармоқларингизни қўмсаяпман, отажон! Тириклик чоғингизда сиз учун дил ёриб айтолмаган гапларимни қўлимга қалам олиб қоғозга туширмоқдаман. Кўнгли ҳалим, юмшоққинам эдингиз. Қизингиз дардида югуриб-елганларингиз, ҳаётим давомида қоқилмай юришим учун тўғри йўл кўрсатиб кетган, доно фаришта инсон. Сизга қанча таъриф берсамда, сизни қанча кўкларга кўтариб мақтасам ҳам камлик қилади. Эл ардоғида бўлиш, уларнинг хотирасида илиқ бир таассуротлар билан қолиш ҳаммага ҳам насиб этавермаса керак. Сизни билган инсонларнинг барчаси сиз ҳақингизда фақат яхши гаплар айтади. Гап сиз ҳақингизда кетар экан, менинг кўнглим фахр ва қувонч ҳиссига тўлиб кетади.\n– Исломқул аканинг қизимисиз, деган саволга:\n– Ҳа,– дея, мағрурланиб жавоб бера оламан. Чунки, мен сизнинг қизингиз эканлигимдан фахрланаман!\nЎша сиз қўлидан етаклаб мактабга олиб борган, талаба бўлиб, изингиздан юришимга сабабчи бўлган, турмуш ташвишларини кўтаришда залворли тоғ каби бардошли бўлишимга ундаган қизингизман...\nДадажон! Сиз нафақат биз фарзандлар учун, балки сизни таниган, билганлар учун ибрат бўлиб кетдингиз!\nБаъзан ишдаги кўнгилсизликлар, ноҳақликлар ҳақида гапириб берганимда, индамай эшитардингизда, сен индама, барибир бир куни хато қилган одам ўз хатосини тушунади, деб қўярдингиз. Эҳ, отажонима, кошкийди, менда ҳам сиздаги каби улкан сабр, матонат бўлса...\nКаттага ҳам, кичикка ҳам бирдек хушмуомалада бўлиб, тезда тил топишиб кета оладиган кўнгли дарё отажоним!\nГоҳида, она тили ўқитувчиси бўлганлигим боис, баъзи сўзларнинг луғавий ёзилиши ёки маъносида тортишув бўлиб қоларди. Шунда дарҳол сизга қўнғироқ қилиб, масалага ойдинлик киритиб берардим. Сиз табиий луғат эдингиз, моҳир билимдоним, падари бузрукворим! Яна ўша дамларни қўмсаяпман, отажон!\nҚадрли дадажон! Онажонимга, биз – фарзандларга қилган муомалангиз, берган тарбиянгизни ўз ҳаётимда қўллаб кўришга ҳаракат қиламан, қиляпман, лекин жаҳлим чиқса, ўзимни боса олмай қоламан. Ва яна сизга тан бераман, отажон, сабрингизга, тоғдек сабрингизга... Сиздек инсонни энди бу дунёда учратмасам керак. Сиз берган юксак тарбиянгизни оқлаймиз, биз эшитган олқишларнинг барчаси сизники, дадажоним! Илоҳим, жойларингиз Фирдавси Жаннат бўлиб, охиратингиз обод бўлсин!\nДилноза ВАҲОБОВА, “Далабазор” умумий ўрта мактабининг ўзбек тили ва адабиёти муаллимаси. Сайрам тумани, 2021-11-18, 23:30 115


Ўшда яна журналист калтакланди\n20 октябр 2021, Тошкент вақти: 11:38\nҚубанич Жўлдўшев долзарб мавзуларни дадил ёрита оладиган журналист сифатида танилган.\nЎш шаҳар мэри журналист Қубанич Жўлдўшев касбий фаолияти сабабли калтакланганига ишончи комил эканини расман билдирган бўлса ҳам, милиция журналистнинг калтакланишидан манфаатдор шахсларни эмас, балки оддий безориларни қидирмоқда.\n2 ноябр куни тунда “Ўш оқшоми” газетаси мухбири Қубанич Жўлдўшев бораётган таксини йўл хавфсизлиги назорати ходимлари тўхтатишади. Улар журналистни йўлда қолдириб, такси ҳайдовчисининг спиртли ичимлик истемол қилган ёки қилмаганини текшириш мақсадида наркология диспансерига олиб кетишади.\n- Йўлда кетаётганимизда бизни йўл хавфсизлиги ходимлари тўсишди. Мен ҳайдовчининг ёнида ўтирган эдим. “Ҳайдовчи маст эмас, қўйворинглар” десам, сўзимга қулоқ солишмади.\nШундан сўнг қоронғу кўчада ёлғиз қолдим. Бир пайт фуқаро кийимидаги уч йигит мени уриб йиқитишди, оёғини томоғимга қўйиб “Оғзингни оч”, деб бўғди, деди ҳозир оғир аҳволда касалхонада ётган Қубанич Жолдошев.\nЖурналист сўнгги пайтларда Ўш давлат университети талабаларининг олийгоҳдаги порахўрлик, ўқитувчилар билим савияси пастлиги, шартнома пулларининг юқорилиги, ётоқхоналар шароитлари ёмонлигига норозилик билдириб ўтказган намойишлари ва ушбу намойишда иштирок этган талабаларга университет раҳбарияти тарафидан бўлаётган босимлар ҳақида мақолалар ёзган эди.\nБундан ташқари Қубанич Жўлдўшев ишлайдиган “Ўш оқшоми” газетасининг кейинги сонларида журналистнинг “Ўшдаги фоҳишалик бизнеси кимнинг қўлида?” номли мақоласи чоп этилиши хабар қилинган эди.\n“Ўш оқшоми” газетасининг бош муҳаррири Турғунбой Алдақулов журналистнинг калтакланишини унинг касбий фаолияти билан боғлайди. Муҳаррирнинг айтишича, бундан аввал ҳам газета ходимларига номаълум шахслар томонидан таҳдидлар бўлган:\n- Бундан аввал ҳам газетамизда танқид қилинган одамларнинг ўртамчилари томонидан “Эҳтиёт бўлинглар, акс ҳолда ўзларинга ёмон бўлади”, деган огоҳлантиришлар бўлган. Шунинг учун ҳам Қубаничнинг калтакланиши унинг касбий фаолиятига боғлиқ деган фикрдаман, дейди Турғунбой Алдақулов.\nАйни пайтда Ўш шаҳар Ички ишлар бошқармаси мазкур воқеа юзасидан “Безорилик” моддаси бўйича жиноий иш қўзғаган.\nБу борада Ўш шаҳар Ички ишлар бошқармаси бошлиғининг биринчи ўринбосари Адилбек Султанов 3 ноябр куни Ўш шаҳар мэриясида бўлиб ўтган йиғилишда маълум қилди.\nЎш шаҳар мэри Мелисбек Мирзаакматов эса шаҳар милициясини “журналистни калтаклаган безориларни эмас, аксинча буюртмачиларни топиш”га даъват этди. Мелис Мирзаакматов ҳам журналистнинг калтакланиши унинг касбий фаолиятига боғлиқ= деб ҳисоблайди.\n- Биз бу болаларга “Сизларни биз, милиция, прокуратура қўллаймиз. Сизларга чивин қўндирмаймиз”, деб ваъда берганмиз. Шахсан менинг ва жамоатчиликнинг фикри шундай: унинг калтакланишига касбий фаолияти сабаб бўлган. Негаки, уни “ўлдираман”, деб қўрқитишган. Сизлар эса безорилик бўйича жиноий иш қўзғаяпсизлар, деди шаҳар мэри.\nМелис Мирзаакматов милиция журналистни калтаклаганларни ва буюртмачиларни топа олмаса, бу иш юзасидан шахсан ўзи тергов олиб боришини маълум қилди.\nҚирғизистонда сўнгги пайтларда журналистларга бўлган таҳдидлар кўпайиб бормоқда.\nМамлакатдаги, “Журналистлар” жамоатчилик ташкилоти маълумотига кўра, 2005 йилдан буён 6 нафар журналист хориж давлатларидан сиёсий бошпана сўраган.\nРасмий маълумотларга кўра, Қирғизистонда сўнги 4 йил ичида 58 нафар журналистга тажовуз қилинган.\nНомаълум шахслар томонидан калтакланган журналистлар рўйхатини яна биттага кўпайтирган журналист Қубанич Жўлдўшев айни пайтда Ўш шаҳар касалхонасида оғир аҳволда қолмоқда. Дастлабки текширувда унга “мияси чайқалган ва бир неча қовурғаси синган” деб ташҳис қўйилган.\nҚубанич Жўлдўшев “Ўш оқшоми” газетасидан аввал “Озодлик” радиосининг қирғиз хизматида, Қирғизистондаги нуфузли “5 канал” телекомпаниясида мухбир бўлиб ишлаган ва долзарб мавзуларни дадил ёрита оладиган журналист сифатида танилган.


Афғонистон жанубидаги Қандаҳор вилояти ҳокими Асаддулоҳ Холиднинг айтишича¸ кеча тунда Қандаҳор жануб-ғарбидаги толиблар истеҳкомларига қилинган ҳаво ҳужумлари оқибатида 80 жанггари ва 16 фуқаро ўлдирилган.\nГувоҳларнинг айтишича¸ бир ҳафтага чўзилган шиддатли жанглардан кейин толиблар яширинган Қандаҳордаги мадрасалардан бирига кеча тунда ҳарбий вертолëтлар ва коалиция учқичларидан ҳужум қилинган.\nҚандаҳор ҳокимига кўра¸ мадрасадан қочган толиблар яқин атрофдаги уйларга бекинишга урингани боис¸ тинч аҳоли орасида ҳам талофатлар пайдо бўлган.\n”Коалиция қўшинлари кеча тунда бу ҳудудда амалиëтлар ўтказдилар. Тунги ҳужумдан омон қолишга уринган душман жангчилари ўзларини атрофдаги уйларга урди. Жанггариларни бомбалаш давомида¸ афсуски¸ тинч аҳолидан 16 одам нобуд бўлди¸ 15 таси жароҳатланди”¸ - деди Қандаҳор ҳокими душанба куни ўтказилган матбуот анжуманида.


Қозоғистонга россия ракетасининг қолдиқлари келиб тушди, ёнғиндан бир киши ҳалок бўлди (видео)\nҚозоғистоннинг Қарағанда вилоятида Жезқазған шаҳридан 50 км ғарбда "Союз-2.1а" ракета-ташувчисининг парчаси навбатда келиб тушди. Ракета “Бойқўнғир” космодромидан учган бўлиб "Прогресс МС-06" транспорт-юк кемасини орбитага чиқариб қўйди.\nГувоҳлар хабар қилишига қараганда, ракета парчаларининг тушиш жойида ҳаво ҳарорати 34 даражани ташкил этган ва бирдан кучайишлари сониясига 15 метрни ташкил этган кучли шамол бўлган. Ишлатиб бўлинган ракета босқичлари парчаларининг тушишидан юзага келган ёнғинни ўчириш вақтида "НПО машиностроение" ҳарбий-саноат корпорациясининг 55 ёшли ҳайдовчиси ҳалок бўлди. Яна бир одам куйишлар билан касалхонага ётқизилди. Айнан ана шу корхона ходимлари ракета-ташувчисининг ишлатиб бўлинган қисмларини йиғиш билан шуғулланади.\nҚозоғистоннинг ижтимоий тармоқларида Жезқазған яқинидаги Талап қишлоғида гептил номли реактив ёқилғининг атрофга ёйилиб кетиш хавфи мавжудлиги тўғрисидаги хабар пайдо бўлди. Яқин атрофдаги ҳудуд аҳолисига уйлардаги дераза ва ойналарни ёпиб қўйиш, шунингдек болаларни кўчага олиб чиқмаслик тавсия этилмоқда.\nКейинроқ фавқулодда вазиятлар бўйича Қўмита ходимлари аҳолини тинчлантиришга шошилдилар ва ракетанинг ишлатиб бўлинган қисмида ҳаёт учун хавфли бўлган моддалар йўқлигини маълум қилдилар.\nҚозоғистоннинг парламент аъзолари фикрига кўра, Қозоғистон ҳукумати ракета қолдиқларининг тушишини тергов қилиши лозим. "Бу фожиа албатта. Шунчалик кўп вақт давомида биз янги ракеталарни ўзлаштираяпмиз ва бари бир бахтсиз ҳодисани келтириб чиқардик. Бу уятли ҳолдир ", - деб гапирди Қозоғистон парламенти мажлисининг депутати Владислав Косарев.


Олий таълим соҳасида дадил қадамлар - Уч илдиз\nОлий таълим даргоҳининг ҳар бир тонгги янги тилаклар, орзу-умидлар, эзгу\nниятлар билан бошланиши бежиз эмас. Таълим соҳаси доим ислоҳотларни талаб этади. Энг қизиғи, бугун амалга оширилган ислоҳотлар ўз самарасини кўрсатгач, бир неча йиллар ўтиб яна янги-янги ислоҳотлар талаб этилаверади. Бу — илм-маърифатнинг мудом изланишлар, инновациялар, кашфиётлар яратиш, таълим-тарбияни такомиллаштириб бориш талаб этишидан далолатдир.\nБугун Ўзбекистон Республикаси Олий ва ўрта махсус таълим вазирлигида бошланган хайрли ишлар унинг тизимидаги барча олий таълим муассасаларида изчил давом этади, албатта. (Бу мавзуда қуйида ҳавола этилган мақолани теран нигоҳ ила ўқишни тавсия этамиз).\nМамлакатимизда карвонбоши университет сифатида эътироф этилган Мирзо Улуғбек номидаги Ўзбекистон Миллий университетида ҳам қатор умидбахш лойиҳалар амалга оширилиши режалаштирилмоқда.\nТўғри ва муносиб бошқарув — илм аҳли учун мунаввар йўллар очишга хизмат қилади. Бугун ана шу эзгу йўлда таълим-тарбия самарадорлигини тобора ошириб бориш профессор-ўқитувчиларимизнинг қатъий саъй-ҳаракатларига боғлиқдир.\nОлий таълим вазири: Ҳар биримиз ўз вазифамизга виждонан ёндашсак, ишимизда барака бўлади\n19 январь куни олий ва ўрта махсус таълим вазири Абдуқодир Тошқулов вазирлик марказий аппарати барча ходимларининг тўлиқ таркибдаги иштирокида кенгайтирилган йиғилиш ўтказди. Унда вазирлик фаолиятини самарали ташкил қилиш бўйича муҳим вазифалар жамоа иштирокида батафсил муҳокама қилинди.\n- Вазирликдаги дастлабки уч кунлик фаолиятимдан келиб чиқиб, қисқача хулосамни айтадиган бўлсам, афсуски, таассуротлар кишини хурсанд қилмайди, –деди вазир ўз сўзида. — Жамоада эркин ва ижодий муҳит йўқдай, ходимлар ҳорғин ва ташаббус кўрсатмайди. Сабаби иш тартиби тўғри ташкил этилмаган. Назаримда, инсон ресурслари нотўғри тасарруф қилинмоқда. Ходимлар ишда кўп вақт қолиб кетиши натижасида жисмонан ва руҳан чарчаган кўринади. Оиласига, фарзандлар тарбиясига эътибор қаратишга улгурмаса керак. Ходимларга, аввало, иш жойида эркин ишлаш, ижодий фикрлаш, қолаверса дам олиш учун қулай шароит яратиб бериш ва ундан кейин иш унумдорлигини талаб қилиш мумкин.\nШунингдек, вазир йиғилишда айрим структуралар фаолиятига ҳам тўхталиб, уларнинг қониқарсиз фаолият юритаётгани, бугунги кун талабларига жавоб бермаслигини қайд этди. Бундан буён ҳар бир бошқарма ва бўлим фаолияти натижадорлиги мониторинг қилиниши, самарали фаолият юритган мутахассислар муносиб тақдирланиши, аксинча ўз функционал вазифаларини бажармайдиган ходимлар билан тузилган меҳнат шартномаси бекор қилиниши айтилди. Жумладан, вазирлик ахборот хизмати фаолияти ҳам танқид қилинди.\n– Ахборот хизмати вазирликнинг юзи бўлиши керак. Бугунги ахборот асрида тезкор ва профессионал ёндашув талаб этилади. Ижтимоий тармоқларда соҳага оид танқидий материаллар эълон қилиниб, жамоатчилик томонидан кенг муҳокама қилинаётган бир вақтда, ахборот хизмати томошабин бўлиб туришини қандай изоҳлаш мумкин? – дея эътироз билдирди Абдуқодир Тошқулов. – Соҳага оид жамоатчиликни қизиқтирган мавзуларда тезкор ахборот бериш, ОАВ билан доимий ижодий ҳамкорлик қилиш ва танқидий-таҳлилий материалларга ўз вақтида муносабат билдириш орқалигина аҳолининг ишончини қозониш мумкин.\nҚолаверса, учрашувда бошқарувда ва ахборот алмашишда замонавий АКТ имкониятларидан унумли фойдаланиш зарурлиги, ОТМларга юборилаётган топшириқларни мувофиқлаштириш, бир-бирини такрорлайдиган вазифаларни қисқартириш, ижро интизомига қатъий риоя қилиш лозимлиги айтиб ўтилди.\n– Бугундан бошлаб жамоа янгича иш тартибига ўтсак: қоғозбозликни имкон қадар камайтириш, ортиқча мажлисбозликка чек қўйиш ва ўз ишимизга меҳр билан муносабатда бўлиб, ундан завқланиб ишлайлик. Агар ҳар биримиз зиммамиздаги вазифаларга масъулият билан ёндашиб, бир тану бир жон бўлиб, ҳамжиҳатликда ишласак, ишимизда албатта унум бўлади. Шунда халқимиз ва давлатимиз раҳбари томонидан билдирилган ишончни оқлаймиз ва соҳа олдига қўйилган вазифаларни бажарамиз.\nТаълим муассасалари билан ишлаш принципларида ҳам қайта кўриб чиқиладиган жиҳатлар мавжуд эканлигига йиғилиш иштирокчиларининг алоҳида эътибори қаратилди. Вазирлик олдида таълим сифатини таъминлашдек ўта масъулиятли вазифа турибдики, бу вазифани олий таълим муассасалари билан ишчанлик ва ўзаро ишонч руҳидаги муносабатларни йўлга қўйибгина амалга ошириш мумкинлиги қайд этилди.\n- Олий таълим муассасасида мавжуд бўлган муаммони кимга айтишини билмай юрган раҳбарларнинг дардини биринчи навбатда вазирлик, биз тинглашимиз ва уни ҳал қилиб бериш чораларини кўришимиз керак. Олдин тизимдаги раҳбарлар, профессор-ўқитувчилар ва ходимлар учун етарли шарт-шароит яратишимиз, ундан кейингина улар олдига вазифаларни қўйсак, тўғри бўлади, — деди Абдуқодир Тошқулов.\nЙиғилишда кун тартибидаги бошқа масалалар ҳам муҳокама қилиниб, тегишли қарорлар қабул қилинди.\nПрезидент 19 январь куни маънавий-маърифий ишлар тизимини такомиллаштириш масалалари бўйича ўтказилган видеоселектор йиғилишида яқинда тайинланган олий ва ўрта махсус таълим вазири Абдуқодир Тошқулов зиммасига кўплаб вазифалар юклатилганини айтиб ўтди. Бу ҳақда «Газета.uz (http://xn--80aahjj1e.uz/)» мухбири хабар берди.\n(https://t.me/gazetauz_uzb/9506)«Янги вазирни синаш шарт эмас. Мен уни синаб бўлдим. Агар унга қандайдир ректор ёқмаса, у (ректор) кетади. Мен унга катта вазифалар юкладим. У ухламай ишлайди», — деди давлат раҳбари.\n«Тошқулов қишлоқдан, у қишлоқ „ҳидини“ билади, муаммоларни билади. Кўпчилик айтяпти: „Кўрамиз, қанча чидай оларкан“ деб. Кўрамиз. Мен биламан буни ким айтганини», — деб айтган президент.\nМанба: Асқарбек Йўлдошев блоги\nNext story Янги китоб: “Турбат йўлидаги қайдлар”\nPrevious story «Мурожаатнома – ёшлар нигоҳида»


18:02 / 30.10.2018 1804 pdf Ўқиш режими + -\nОилада ёки жамиятда содир бўладиган катта-кичик жанжалларни диққат билан кузатар эканмиз, уларнинг кўпчилигига асосан қўпол сўз ва ёмон муомала сабаб бўлаётганига гувоҳ бўламиз. Ўйламай гапириб қўйилган бир оғиз сўз катта-катта жанжалларнинг келиб чиқишига сабаб бўлиши мумкин. Ширин сўз кўпгина муваф-фақиятларнинг омилидир. У тараққий этган жамият ташкил этишнинг асосларидандир. Шунинг учун ҳам бу нарсага барча тарбиячилар ва ислоҳчилар катта аҳамият берадилар. Улар доимо кишиларни бошқаларга яхши сўзларни айтишга, мулойим гапиришга ундайдилар. Яхши, мулойим гапириш инсоннинг обрўсини орттиради, атрофига яхши дўстларни йиғади, барчанинг ҳурматига сазовор қилади. Шунинг учун ҳам Аллоҳ таоло кишиларни ширинсўз бўлишга чақиради:\n«Бандаларимга айтгин, улар энг гўзал бўлган нарсани айтсинлар. Албатта, шайтон ораларини бузиб турадир. Албатта, шайтон инсон учун очиқ-ойдин душмандир» (Исро сураси, 53-оят).\nАллоҳ ушбу оятда мусулмонларни ўзаро суҳбатларида, гап-сўзларида ширинсўз бўлишга буюради. Агар улар буйруққа итоат этмай, ёмон сўзларни ихтиёр қилсалар, албатта, шайтон ораларини бузади ва натижада ёмонлик ва душманлик содир бўлади. Бошқа бир оятда Аллоҳ шундай марҳамат қилади:\nﯦ ﯧ ﯨ\n«Ва одамларга яхши гаплар айтинг» (Бақара сураси, 83-оят).\nАллоҳ таоло кишиларни паст овоз билан сўзлашга ундайди. Чунки ширинсўзлик шуни тақозо қилади. Овозини баралла қўйиб, бақириб-чақириб сўзлашни эса эшакнинг ҳанграшига ўхшатади:\nﰉ ﰊ ﰋ ﰌ ﰍ ﰎﰏ ﰐ ﰑ ﰒ ﰓ ﰔﰕ\n«Юришингда мўътадил бўл ва овозингни пасайтир. Чунки овозларнинг энг ёмони эшакнинг овозидир» (Луқмон сураси, 19-оят).\nАллоҳ таоло кишилар билан сўзлашаётганда, муомала қилаётганда очиқ юзли бўлишни буюради ва қўполликдан қайтаради. У Зот Пайғамбаримиз Муҳаммад алайҳиссаломга қарата шундай дейди:\nﭙ ﭚ ﭛ ﭜ ﭝ ﭞﭟ ﭠ ﭡ ﭢ ﭣ ﭤ ﭥ ﭦ ﭧ\n«Аллоҳнинг раҳмати ила уларга мулойим бўлдинг. Агар қўпол, қалби қаттиқ бўлганингда, атрофингдан тарқаб кетар эдилар» (Оли Имрон сураси, 159-оят).\nДемак, мусулмон одам ҳар доим хушмуомала, ширинсўз бўлиши лозим. Бежизга бу сифат Қуръони каримда тилга олинмаяпти. Бу нарсалар ҳаётда тинчлик ва бахт-саодатни орзу қилган ҳар бир жамият учун зарурдир.\n16:10 / 30.10.2018 1821\n20:03 / 30.10.2018 1646\n613 07:10 / 11.10.2019\n9882 11:05 / 11.08.2019\nМисвар ибн Махрама ҳикоя қилади Умар ибн Хаттоб розияллоҳу анҳуни пичоқлашгач, ҳушларидан кетдилар. Саҳобалар У кишини намоздан бошқа нарса билан уйғота давоми...\n1911 08:01 / 25.11.2018\nРизқингиз кенг бўлишини хоҳлайсизми?\nСавдогарларнинг муҳим одобларидан бири саҳархезлик ва ишни эрта бошлашдир. . , . .Сохр Ғомидий розияллоҳу анҳудан ривоят қилинади.Набий давоми...\n1319 20:00 / 19.08.2019\n1 17:45 / 20 январь


ШАХМАТ ВАТАНИ ЎЗБЕКИСТОНМИ ЁКИ ҲИНДИСТОН?\nГлавная Новости ШАХМАТ ВАТАНИ ЎЗБЕКИСТОНМИ ЁКИ ҲИНДИСТОН?\n2018-08-06 | просмотров: 167\nOlympic.uz сайтининг ёзишича, 2018 йил 4 июн куни Миллий Олимпия қўмитасида Ўзбекистон шахмат федерациясининг навбатдан ташқари ҳисоб сайлов конференцияси ташкил қилинган. Конференцияда Бутунжаҳон шахмат федерацияси раҳбари Кирсан Илюмжинов иштирок этган ва сўзга чиққан. Жаноб Илюмжинов нутқи давомида шахмат ватани Покистон, Ҳиндистон ёки Эрон эмас, балки Ўзбекистон эканлигига алоҳида урғу берган.\nБу факт илмий тадқиқотлар, тарихчи олимлар томонидан ўрганиб чиқилган изланишлар натижаси эканлигини, ФИДЕ бу борада Халқаро олимпия қўмитасига расмий хат тайёрлаётганлиги ва яқин орада Ўзбекистон шахмат ватани деб расман тан олинишини айтиб ўтган.\nХўш, жаноб Кирсан Илюмжинов нимага ишора қилди?\nБугунги кунда бутун дунёда шахмат ватани Ҳиндистон, деб эътироф этилади. Бу маълумотни қатор интернет сайтлари ҳам тасдиқлайди. Бу манбаларда шахмат VI асрда Ҳиндистонда пайдо бўлганлиги қайд этилган.\nШунингдек, Абу Райҳон Беруний ҳам ўзининг машҳур “Ҳиндистон” китобида шахматнинг ватанини Ҳиндистон деган. Шахматнинг “чатурангга” (4 киши иштирокида столда ўйнайдиган қадимги ўйин) деб номланган шакли шахматнинг дастлабки турларидан бири ҳисобланади. У Ҳиндистонда V асрда пайдо бўлган. Араб халифалиги даврида бу ўйин тури 2 рақибнинг шатранж ўйинига айланган.\nЛекин 1972 йилда Далварзинтепа (Сурхондарё)дан I-II асрга оид, 1977 йилда Афросиёб (Самарқанд)дан VII-VIII асрга оид шахмат доналари (суратларда) топилган. Лекин Далварзинтепадан I-II асрга оид шахмат доналари топилганлиги тегишли ҳодимлар, ижодий гуруҳлар томонидан етарли даражада ёритилмаган, ҳужжатларда ва баъзи бир манбалардагина қолиб кетган.\nХуллас, ФИДЕ раҳбари Сурхондарё ҳудудидан топилган I-II асрга оид шахмат доналарини инобатга олиб шахматнинг ватани Ўзбекистон деб айтганми ёки бошқа бирор фактга асосланганми, бундан яқин кунларда хабардор бўлсак ажабмас.\nСамарқанд давлат музей қўриқхонаси бош мутахассиси.


Бош саҳифа / Спорт / Жаҳон чемпионатида ўзбекистонликлар илк бор ўспир...\nЖаҳон чемпионатида ўзбекистонликлар илк бор ўспиринлар олимпиадасига мутахассислашишди\nЎзбекистонлик эшкак эшувчилар жаҳон чемпионатида илк бор ўспиринлар Олимпиада-2018 га йўлланма ютиб олишди\nАкадемик эшкак эшиш бўйича Ўзбекистон терма жамоаси 11 сентябрдан 23 сентябргача Аргентинанинг Буэнос-Айрес шаҳрида бўлиб ўтадиган ўспринлар Олимпиада ўйинлари – 2018 йўлланмани қўлга киритди, - маълум қилди Ўзбекистон Rowing&Canoe федерацияси.\nЎспиринлар ўртасида жаҳон чемпионати (U-18), Тракаеда (Литва) 2-6 август кунлари бўлиб ўтди. Унда 60 мамлакатдан 500 нафар спортчи қатнашишди, Ўзбекистондан 6 та вакил қатнашишди.\nФинал сузишда 2000 м масофага М2 классида Алишер Турдиев ва Сардор Тўлқинхўжаев энг яхши натижани кўрсатишди ва яримфиналда пешқадамлар сафида бўлишди. Аммо қарши шамол туфайли ўзбекистонликлар тўртинчи натижа билан финишга келишди 07:51,110. Биринчи учликдан Хорватия (06:51,110) , Руминия (06:54, 500), Туркия (06:58,900) вакиллари жой олишди.\nШундай қилиб, Ўзбекистон жаҳон чемпионатида муввафақиятли чиқиб, олимпиада лицензиясини қўлга киритди.


СБХ / 2019 йил / № 09 / Бухгалтерга ёрдам\nФевраль ойида иш соатлари сони:\n♦ 2019 йил 1 январдан бошлаб жисмоний шахсларнинг айрим турдаги даромадларига энг кам ставка бўйича ЖШДС солиниши бекор қилинди. Ўзбекистон Республикаси резиденти бўлган жисмоний шахсларнинг даромадларига 12%лик ставка бўйича солиқ солинади (Солиқ кодексининг 181-моддаси 1-қисми).\n♦ Январь-февраль ойлари учун энг кам иш ҳақи (ЭКИҲ) миқдори 405 460 сўмни (13.10.2018 йилдаги ПФ-5553-сон) ташкил этади.\nХодимнинг январь-февраль ойларидаги ойлик иш ҳақи 1 000 000 сўмни,\nйил бошидан – 2 000 000 сўмни (1 000 000 х 2) ташкил қилди.\n2 000 000 х 12% = 240 000 сўмга тенг.\nЯнварь ойида 120 000 сўм ушлаб қолинган. Февраль ойи учун солиқ суммаси 120 000 сўмга (240 000 – 120 000) тенг.\nЯнварь-февраль ойлари учун ШЖБПҲга мажбурий бадаллар суммаси 2 000 сўмни (2 000 000 х 0,1%) ташкил қилади.\nЯнварь ойи учун ШЖБПҲга 1 000 сўм ўтказилган, февраль ойи учун ажратмалар 1 000 сўмни (2 000 – 1 000) ташкил этади.\nФевраль ойи учун бюджетга 119 000 сўм (120 000 – 1 000) ўтказилади\nСолиқ кодексининг 180-моддасига мувофиқ имтиёзга эга бўлган ходимнинг январь-февраль ойларидаги меҳнат ҳақи 3 600 000 сўмни (1 800 000 х 2) ташкил қилди.\n3 600 000 – (405 460 х 4) = 1 978 160 сўмга тенг.\nЯнварь-февраль ойлари учун солиқни ҳисоблаб ёзамиз:\n1 978 160 х 12% = 237 379,2 сўм.\nЯнварь ойида 118 689,6 сўм солиқ ушлаб қолинган. Февраль ойи учун солиқ суммаси 118 689,6 сўмга (237 379,2 – 118 689,6) тенг.\nШЖБПҲга мажбурий бадаллар 1 978,16 сўмни (1 978 160 х 0,1%) ташкил этади.\nЯнварь ойида ШЖБПҲга 989,08 сўм ўтказилган, февраль ойи учун ажратмалар 989,08 сўмни (1 978,16 – 989,08) ташкил қилади.\nФевраль ойи учун бюджетга 117 700,52 сўм (118 689,6 – 989,08) ЖШДС ўтказилади.\nСолиқ кодексининг 180-моддасига мувофиқ имтиёзга эга бўлган ходимнинг январь-февраль ойларидаги меҳнат ҳақи 1 600 000 сўмни (800 000 х 2) ташкил қилди.\n405 460 х 4 = 1 621 840 сўмга тенг.\nХодимнинг даромади (1 600 000 сўм) имтиёз миқдоридан (1 621 840 сўм) кам бўлганлиги боис январь-февраль ойлари учун солиқ ҳисобланмайди.\nХодим қўлига февраль ойи учун 800 000 сўм иш ҳақи олади.\nХодимнинг меҳнатига январь-февраль ойлари учун 1 400 000 сўмдан ҳақ тўланган. Унга январь ойида фарзандли бўлганлиги муносабати билан 2 600 000 сўм моддий ёрдам кўрсатилган.\nСолиқ солинадиган даромад январь-февраль ойлари учун 2 967 240 сўмга ((1 400 000 х 2) + 2 600 000 – 2 432 760) тенг.\n2 967 240 х 12% = 356 068,8 сўм.\nЯнварь ойида 188 068,8 сўм солиқ ушлаб қолинган. Февраль ойида солиқ суммаси 168 000 сўмга (356 068,8 – 188 068,8) тенг.\nЯнварь-февраль ойлари учун ШЖБПҲга мажбурий бадаллар суммаси 2 967,24 сўмни (2 967 240 х 0,1%) ташкил этади.\nЯнварь ойида 1 567,24 сўм ўтказилган, февраль ойи учун ажратмалар 1 400 сўмни (2 967,24 – 1 567,24) ташкил қилади.\nФевраль ойи учун бюджетга 166 600 сўм (168 000 – 1 400) ЖШДС ўтказилади.\nХодим февраль ойида 1 232 000 сўм (1 400 000 – 168 000) иш ҳақи олади.\nХодимнинг меҳнатига январь-февраль ойларида 1 500 000 сўмдан иш ҳақи тўланган.\nУнга 2 000 000 сўмлик смартфон совға қилинди.\nЯнварь-февраль ойлари учун солиқ солинадиган даромад 3 783 620 сўмга (1 500 000 х 2) + 2 000 000 – 1 216 380) тенг.\n3 783 620 х 12% = 454 034,4 сўм.\nЯнварь ойида 274 034,4 сўм солиқ ушлаб қолинган. Февраль ойи учун солиқ суммаси 180 000 сўмни (454 034,4 – 274 034,4) ташкил қилади.\nЯнварь-февраль ойлари учун ШЖБПҲга мажбурий бадаллар суммаси 3 783,62 сўмга (3 783 620 х 0,1%) тенг.\nЯнварь ойида ШЖБПҲга 2 283,62 сўм ўтказилган, февраль ойи учун ажратмалар 1 500 сўмни (3 783,62 – 2 283,62) ташкил қилади.\nФевраль ойи учун бюджетга 178 500 сўм (180 000 – 1 500) ЖШДС ўтказилади.\nХодим қўлига 1 320 000 сўм (1 500 000 – 180 000) иш ҳақи олади.\nСолиқ кодексининг 180-моддасига кўра имтиёзга ҳақли бўлган ходимга январь-февраль ойларида 1 500 000 сўмдан иш ҳақи тўланган. Унга январь ойида никоҳдан ўтиши муносабати билан 3 000 000 сўм моддий ёрдам кўрсатилган ва 1 800 000 сўмлик қийматга эга совға топширилган. Январь-февраль ойлари учун жами даромад 7 800 000 сўмни ((1 500 000 х 2) + 3 000 000 + 1 800 000) ташкил қилди.\n♦ Солиқ кодексининг 180-моддаси 2-қисмига мувофиқ имтиёз олиш ҳуқуқига эга бўлган ходимнинг солиқ солинадиган даромадидан ҳар ойда ЭКИҲнинг 4 бараварига тенг сумма (405 460 х 4 = 1 621 840 сўм) чиқариб ташланади;\n3 000 000 – 1 621 840 + 3 000 000 – 2 432 760 + 1 800 000 – 1 216 380 = 2 529 020 сўм.\nЯнварь-февраль ойлари учун солиқни ҳисоб-китоб қиламиз:\n2 529 020 х 12% = 303 482,4 сўм.\nЯнварь ойида 220 792,8 сўм солиқ ушлаб қолинган. Февраль ойи учун солиқ суммаси 82 689,6 сўмга (303 482,4 – 220 792,8) тенг.\nЯнварь-февраль ойлари учун ШЖБПҲга мажбурий бадаллар суммаси 2 529,02 сўмни (2 529 020 х 0,1%) ташкил этади.\nЯнварь ойида ШЖБПҲга 1 839,94 сўм ўтказилган, февраль ойи учун ажратмалар 689,08 сўмни (2 529,02 – 1 839,94) ташкил қилади.\nФевраль ойида бюджетга 82 000,52 сўм (82 689,6 – 689,08) солиқ ўтказилади.\nХодим қўлига февраль ойида 1 417 310,04 сўм (1 500 000 – 82 689,6) олади.\nСолиқ кодексининг 180-моддаси 2-қисмида назарда тутилган имтиёзга эга ўриндош ходимга январь-февраль ойларида 800 000 сўмдан иш ҳақи тўланган. Январь-февраль ойлари учун жами даромад 1 600 000 сўмни (800 000 х 2) ташкил қилди.\n1 600 000 х 12% = 192 000 сўмга тенг.\nЯнварь ойида 96 000 сўм солиқ ушлаб қолинган. Февраль ойи учун солиқ суммаси 96 000 сўмга (192 000 – 96 000) тенг.\nЯнварь-февраль ойлари учун ШЖБПҲга мажбурий бадаллар 1 600 сўмга (1 600 000 х 0,1%) тенг.\nЯнварь ойида ШЖБПҲга 800 сўм ўтказилган, февраль ойи учун ажратмалар 800 сўмни (1 600 – 800) ташкил қилади.\nФевраль ойи учун бюджетга 95 200 сўм (96 000 – 800) ЖШДС ўтказилади.\nХодимнинг меҳнатига январь-февраль ойлари учун 1 100 000 сўмдан ҳақ тўланган. Ходим Тошкент шаҳрида жойлашган, майдони 40 кв.м бўлган турар жой биносини 1 январдан бошлаб ижарага бериш тўғрисида иш берувчи билан шартнома тузди ва ҳар ойда 1 000 000 сўм ижара ҳақи олади.\nЯнварь-февраль ойлари учун меҳнатга ҳақ тўлаш тарзидаги даромаддан солиқни ҳисоблаймиз:\n2 200 000 х 12% = 264 000 сўм.\nЯнварь ойида 132 000 сўм солиқ ушлаб қолинган. Февраль ойи учун солиқ суммаси 132 000 сўмни (264 000 – 132 000) ташкил қилади.\nЯнварь-февраль ойлари учун ШЖБПҲга мажбурий бадаллар 2 200 сўмга (2 200 000 х 0,1%) тенг.\nЯнварь ойида ШЖБПҲга 1 100 сўм ўтказилган, февраль ойи учун ажратмалар 1 100 сўмни (2 200 – 1 100) ташкил қилади.\nФевраль ойи учун бюджетга 130 900 сўм солиқ (132 000 – 1 100) ўтказилади.\nХодимга йил бошидан ойига 1 200 000 сўмдан иш ҳақи тўланган. Январь–февраль ойларидаги жами даромад 2 400 000 сўмни (1 200 000 х 2) ташкил қилди. Февраль ойида ходим бухгалтерияга ҳар ойда унинг иш ҳақидан 500 000 сўмни ШЖБПҲга ихтиёрий бадал сифатида ўтказишни сўраб ариза тақдим этди.\nШЖБПҲга ихтиёрий бадаллар суммаси ходимнинг солиқ солинадиган даромадларини аниқлашда чегириб ташланади (Солиқ кодексининг 179-моддаси 31-банди).\n2 400 000 – 5 000 000 = 1 900 000 сўм.\nЯнварь–февраль ойлари учун солиқни ҳисоблаймиз:\n1 900 000 х 12% = 228 000 сўм.\nЯнварь ойида 144 000 сўм ЖШДС ушлаб қолинган. Февраль ойи учун солиқ суммаси 84 000 сўмга (228 000 – 144 000) тенг.\nЯнварь–февраль ойлари учун ШЖБПҲга мажбурий бадаллар суммаси 1 900 сўмни ((1 900 000 х 0,1%) ташкил этади.\nЯнварь ойида ШЖБПҲга 1 200 сўм ўтказилган, февраль ойи учун ажратмалар 700 сўмни (1 900 – 1 200) ташкил қилади.\nФевраль ойи учун бюджетга 83 300 сўм (84 000 – 700) ЖШДС ўтказилади.\nСолиқ ва ШЖБПҲга ихтиёрий ўтказилган бадал чегирилгандан кейин ходимга 616 000 сўм (1 200 000 – 500 000 – 84 000) иш ҳақи тўланади.\n*Жисмоний шахсларнинг даромадидан олинадиган солиқ ва бошқа мажбурий тўловларнинг ҳисоб-китоби услубияти январь ойи учун «СБХ»нинг 29.01.2019 йилдаги 5 (1277)-сонида чоп этилган.


Футбол афсоналари ҳақида ҳимоямиз бу сафар бироз бошқачароқ бўлади. Буни мақола давомида тушуниб оласиз.\nАслида футбол ва ҳаёт умуман бошқа тамойилларга асосланар экан, ҳаёт қонунларига зид равишда Ромарио, Стоичков каби футболчилар мухлислар меҳрини қозона олишар эканлар.\nАслида футболчининг ҳаётдаги ва майдондаги ҳолати бир-бирига терс келса-да, уни ажратиб олиш ўта мушкул иш экан. Мен Ромарионинг ҳаёти билан қизиқдим, фақат жанжаллар-у мақтанчоқликни кўрдим. Мен унинг майдондаги фаолияти билан қизиқдим ва фақат рақамларни кўрдим. Фақат голлар, рақамлар. Бироз зерикарли. Лекин ҳужумчи учун шуниси муҳим эмасми?\nУ Бразилия чемпионати баҳсларининг бирида ўзининг 1000-голини пенальтидан киритди. Кўп статистлар унинг Пеле, Мюллер ёки Пушкашларнинг натижалари аслида ҳақиқатдан узоқ эканлигини, бу ҳисоб-китобда уларнинг ўртоқлик учрашувларидаги ёки ўсмирлар таркибидаги голларнинг эътиборга олинганлигини таъкидладилар. Кейин эса дунёнинг буюк бомбардирларининг рўйхати эълон қилинди. Унга кўра Ромарио 700 лик довонни забт этган 5 ҳужумчидан (Пеле, Бицан, Мюллер, Пушкаш, Ромарио) бири сифатида эътироф этилди.\n1966 йилнинг 29 январида Рио-Де-Жанейронинг камбағал оиласида Ромарио де Соуза Фариас дунёга келди.\n— Мен кечқурун туғилганман, тунги ҳаётни яхши кўришимнинг сабаби шундадир балки. Тун — менинг энг яқин дугонам. Яна мен футболни яхши кўраман. Ўзимнинг илк ўйинимни онамнинг қорнида ўйнаганман ва албатта ютганман. Чунки Пеле ҳам менчалик ўйнай олмаган. Марадона эса менинг олдимда болакай.\nҲа, бу ўша Ромарионинг сўзлари. Икки абзац юқорида келтирганим, яъни унинг натижалари ва юқорида эслаганимиз — унинг сўзлари Ромарио қандай футболчи ва қандай инсон эканлигини кўрсатиб турибди. Мен юқорида мақоланинг бироз бошқача бўлиши ҳақида огоҳлантирганимнинг сабаби шу эди. Яъни, унинг футболчи ва инсон сифатида ажратиб олиш ва хулоса беришнинг умуман имкони бўлмади. Мен унинг фаолиятини борича хикоя қилавераман, хулоса ўзингиздан.\nЯнварь, 1982. “Васко Да Гама” клубининг ёшлар таркибида битта ўйинда 16 та гол киритади. Бу бўйининг пастлиги учун эътибор берилмагани учун клуб мураббийларига бўлган жавоби эди.\nМай, 1986. Ўзининг 20 ёшида Ромарио “Васко”нинг асосий таркибига киритилди, терма жамоага жалб қилинди. Аммо терма жамоа бош мураббийи уни Мексикадаги ЖЧга олиб кетмади, кўпроқ тажрибали футболчиларга суянишини билдирди. Буни бразилиялик журналистлар 1958 йилда ЖЧда Пеленинг терма жамоага жалб қилинмаган бўлиши мумкинлиги даражасидаги хато деб тан олгандилар (Пеле ЖЧ-58 да қатнашиб, асосий қаҳрамонга айланганди).\nСентябрь, 1988. Ромарионинг етти голи терма жамоага Олимпиада финали эшикларини очди. Аммо финалда СССР терма жамоаси 2:1 ҳисобида ғалаба қозонди. Ягона гол Ромарионинг ҳисобига ёзилди. Олимпиададан сўнг Ромарио Европага йўл олди ва ПСВ билан шартнома имзолади.\nМарт, 1990. Италиядаги жаҳон чемпионати олдидан у оёғини синдириб олди. Ётган жойидан баёнот берди: “Ҳамма билади, менсиз ПСВ — жамоа эмас, бир уюм ахлат”.\nТерма жамоа врачи Нилтон Патроне уни мундиалга тайёрлай бошлади. Аммо мураббий Лаззарони Мюллерга кўпроқ ишонч билдирди ва Ромариони жалб қилмади. 1/8 финалдаги Аргентинадан мағлубиятдан сўнг Ромарио жим турмади:\n— Мюллер ҳеч ким эмас. Терма жамоа эса карикатуранинг ўзгинаси. Бу жамоага алоқам йўқлигидан бахтлиман.\nМюллер ҳалигача у билан гаплашмайди. Унга эса бунинг аҳамияти бир чақа.\nИюль, 1993. Ромарио Голландияда ажойиб уч йилни ўтказди. Унинг энг сермаҳсул натижаси ҳам айнан ПСВга тўғри келади (1 ўйинга ўртача 0.98 гол). У “Барселона”га ўтди ва ҳар йили 30 тадан гол уришга қасам ичди. У бу йўлда ажойиб ўйинларни кўрсата бошлади. Кетма-кет голларни қалаштириб ташлади. Айниқса, у “Атлетико” дарвозасига ажойиб гол киритди. Зарбадан олдин у Лаудруп билан уч марта “девор услубида” биртепар тўп оширишганди.\nХўш, бундан кейин у нима қилди? Топдингиз. Унинг тили ишга тушди.\n— Бутун Каталонияда Круиффни (ўша вақтдаги бош мураббий — А.Қ.) кўкларга кўтаришмоқда. Аслида уни эмас, Лаудруп ва мени олқишлашлари лозим.\nУ умуман машғулотларни хуш кўрмасди. Кўпинча шуғулланмасди. Лекин майдонга тушиб гол ураверарди.\nУни тартибга чақирган Криуфф ҳам эшитадиганни эшитди:\n— Сен ўзи кимсан мени тергайдиган? Отаммисан? Бошқа гапирма, мен ўзимга нима ёқса ўшани қиламан.\nСентябрь, 1993. Мураббийларга қийин эди. Уни таркибга жалб қилмаган терма жамоанинг бош мураббийи Паррейра қийин аҳволда қолгач, эгилишга мажбур бўлди. Фақат ғалаба қониқтирадиган Уругвай билан ўйинга чақиришга мажбур бўлди. Натижа 2:0. Ҳар иккала гол Ромарио ҳисобига ёзилди.\n— Мен ҳар қандай дард учун энг яхши давоман. Менга тўп беринглар ва барча муаммоларингиз ўз-ўзидан ҳал бўлади.\nНачора, эшитишга мажбурмиз.\nАпрель, 1994. Ромарио ўзининг 30 голи билан “Барселона”ни чемпионлик шоҳсупасига олиб келади.\n— Барселона Риога жуда кўп жиҳати билан ўхшаб кетади. Пляжлар, тунги клублар, чиройли қизлар. Бундан ташқари клубда мен билан яна бир ўзимга ўхшаган жинни ўйнарди. Христо Стоичковни энг яқин дўстларимдан бири деб биламан. Бу борада яна шуни айтаманки, агар бошоғриғи истамасангиз иккаламизни бир хонада сақламанг.\nМай, 1994. Бразилияда унинг отасини ўғирлаб кетишади. Ромарио агар отаси топилмаса жаҳон чемпионатида ўйнамаслиги маълум қилади. Отаси шу заҳотиёқ қайтарилади.\nИюнь, 1994. Ромарио фаолиятидаги энг нурли турнир. ЖЧ-94да Бразилия терма жамоаси 24 йиллик танаффусдан сўнг чемпионликни қўлга киритадилар. Ромарио ўзининг беш голи билан асосий ишни бажаради, айниқса плей-оффда АҚШ ва Швеция терма жамоаларига қарши ўйинда у жамоасининг ягона голини киритади. ЖЧ-70 қаҳрамонларидан бири Тостао шундай деганди:\n— Бразилия жуда зерикарли ва ёмон ўйин кўрсатди. Ромарио эса одатдагидек барча муаммоларни ҳал қилди.\nРомарио бу сафар ҳеч кимни хафа қилмади:\n— Мен бу ғалабамни халқимга бағишлайман. Улар мени энг қийин вақтларда ҳам қувватлашди ва мен уларга оз бўлса-да хизмат қилганимдан бахтиёрман. Кўп миллатдошларим камбағалликда кун кечиришмоқда ва бу ғалаба улар учун ажойиб юпанч вазифаси ўтаб берди.\nУ чемпионатнинг ва дунёнинг энг яхши ўйинчиси деб эътироф этилди.\nЯнварь, 1995. “Фламенго” клубининг 100 йиллиги муносабати билан Ромарио ватанига қайтди. Келибоқ ўзини “Фламенго” тарихидаги энг буюк ўйинчи деб атади. Бу кўпроқ Зикони хафа қилди ва намойишкорона “Фламенго”дан юз ўгирди. Ромарио жим турмади:\n— У менга хасад қилмоқда. Мен жаҳон чемпиониман, у эса йўқ.\n— Албатта, Ромарио футбол майдонида мендан кўп ютуқларни қўлга киритди. Аммо инсон сифатида у жирканч.\nРомарио клубнинг энг кўп тўп киритган футболчиси бўлди ва Бразилия чемпионлигини олиб берди.\nИюль, 1996. Ромарио қисқа муддатга “Валенсия”га бориб келди.\n— Унинг футбол ҳақида мисқолчалик тушунчаси йўқ.\nБу Ромарио тарафидан “Валенсия” мураббийи Луис Арагонесга берилган “теран” хулоса эди ва уни яна “Фдеменго”га қайтариб юборишди.\nАпрель, 1998. У терма жамоа сафида Роналдо билан бирликда ажойиб ўйин кўрсатди ва биргаликда саралаш баҳсларида 40 та гол киритдилар. “Ро-Ро” жуфтлиги ҳақида бутун дунё гапира бошлаган пайтда Ромарио енгил жароҳат олди. Ўша пайтда терма жамоа менежери бўлиб ишлаётган Зико уни таркибдан четлаштириш учун қўлидан келганини қилди.\nРомарио ЖЧ дан четда қолгач, матбуот анжуманида йиғлаганини ҳамма кўрди. У Зикони ўзининг шахсий душмани деб эълон қилди. Айнан Бразилия Норвегияга 1:2 ҳисобида ютқазган куни Ромарио “Фламенго” таркибида хет-трик қайд этаётганди.\n— Бу фаолиятимдаги энг ёмон палла, — деганди Ромарио, — мен тинмай меҳнат қилдим, мени эса аҳмоқ қилишди. Уларни кечирмайман, уларнинг бу хатоси учун Бразилия чемпион бўла олмади.\nИюль, 2001. “Васко” таркибида ҳали ҳам гол уришда давом этаётган Ромариони терма жамоа мураббийи Сколари Америка Кубогига чақиради. Даволаниш кераклигини баҳона қилган футболчи турнирда қатнашмайди. Даволанишдан бошқа ҳамма ишни қилиб юрган Ромариодан Сколарининг жаҳли чиқади ва терма жамоа эшиклари унинг учун ёпилади. Мундиал олдидан Ромариони таркибга жалб қилиш борасида мураббий жуда катта босимга дуч келди, аммо Сколари жароҳатдан эндигини қутулган Роналдони афзал билди. Роналдо ўзининг саккиз голи билан барча ишончни оқлади, ҳатто финал ўйинидаги ҳал қилувчи ролни ўйнаган биринчи голини Ромарио услубида киритганини тан олди.\n— Мен барибир энг зўрман, Сколарининг эса омади келди.\nБу баёнотнинг авторини айтиб ўтиришим шарт эмас, менимча.\nАвгуст, 2002. Ромарио “Флуминенсе” таркибига қўшилди. 26 ўйинда 17 голга муаллифлик қилди. Қизиғи, жамоадошлари уни фақат ўйин пайтида кўришарди.\n— Ўйнашни билмайдиганлар шуғуллансин.\nМарт, 2005. 39 ёшли Ромарио “Васко” билан янги шартнома тузди ва 900-голини ҳам киритди. Бу воқеадан сўнг Пеленинг футбол билан хайрлашиш ҳақидаги маслаҳати ўта қўпол тарзда қарши олинди:\n— Пеле камроқ гапирса яхши бўларди. Ўзининг бемаза оғзи билан у одамларга бахтсизлик келтирмоқда.\nУ Қатарда ҳам ўйнади, бизга таниш “Аделаида” кийимини ҳам кийди. Аммо ўзгармади. Фақатгина қизининг касалванд туғилиши уни бироз жиддийлаштирди. Бировларни ҳурмат қилишни ўргатди. Ўзининг фаолиятидаги сўнгги учрашувида голдан сўнг футболкасини йиртиб ташлади. Ички кийимида эса қўйидаги ёзувни ёзиб олганди:\n“Менинг қизим даунизм билан касалланган, аммо у мен учун — малика. Ҳакам Мартин Васкес эса менга сариқ карточка кўрсатмоқда. Шунга қарамай мен ундан хафа бўлганим йўқ, чунки мен ҳаётни яхшироқ тушуна бошладим”.\nУ мана шунақа инсон. Унинг барча камчиликлари ва хатолари футболдаги натижалари олдида ювилиб кетаверади ва футболчи сифатида эъзозланишига монеълик қилмайди. Бир рус журналисти хикоя қилади.\n“Мен қандайдир клубимиз билан Бразилияга боргандим. Таниқли футбол агентларидан бири, менинг танишим йўқ бўлиб қолди ва кечқурун меҳмонхонага қайтиб келди. Айтишича, қўшни шаҳарда “Флуминенсе” ўйнаётган экан ва у Ромарионинг ўша ўйинда кийган футболкасини кўтариб келди.\n— Магазинда Ромарио исми ёзилган бундай футболкаларни исталганча топиш мумкин, шуни деб 100 километр йўл босиш шартмиди? — деб сўрадим.\n— Йўқ улар бошқа. Ахир, қарагин бунисида Ромарионинг хиди ҳали кетгани йўқ.\nШундагина менинг саволим нақадар аҳмоқона бўлганлигини англаб етгандим”.\n— Мен учун футбол — наркотик, — деганди Ромарио, — мен ҳеч қачон наркотик истеъмол қилмаганман, фақат футбол менга миямни тозалаш ва роҳат олиш имконини яратарди. Мен футболдан завқ оламан. Менга қарши ким ўйнаётганлигини аҳамияти йўқ, мен фақат бахт туюш учун ўйнайман.\nРомарио каби футболчилар ҳақида ўйлар эканман яна бир ҳақиқатни англагандек бўламан. Илоҳий мувозанатни. Эътибор берганмисиз, қобилият ва ҳаракат тескари пропорционалдек туюлади, назаримда. Инсоннинг қобилияти қанчалик юксак бўлса, меҳнаткашлик сифатлари пастроқ бўлади. Бу билан инсонлар ўртасидаги мувозанат тенглаштириб турилар, оддий инсонларга ҳаракат учун куч ва умид бағишлар. Агар Ромарио, умуман бразилиялик футболчилар европаликларга ўхшаб меҳнат қилишганда футболнинг қизиғи бўлмасмиди... Тағин билмадим...\n1985—1988 Васко да Гама — 47 (17)\n1988—1993 ПСВ — 109 (98)\n1993—1994 Барселона — 46 (34)\n1995—1999 Фламенго — 62 (37)\n1996—1997 Валенсия — 11 (5)\n2000—2001 Васко да Гама — 46 (41)\n2002—2004 Флуминенсе — 60 (34)\n2003 Ас-Садд (Қатар) — 3 (0)\n2005—2006 Васко да Гама — 32 (24)\n2006 Майами (АҚШ) — 25 (19)\n2006 Аделаида Юнайтед (Австралия) — 4 (1)\n2007 Васко да Гама — 6 (3)\n2009 Америка РЖ — 1 (0)\n1985—2009 Жами — 451 (313)\nМиллий терма жамоа сафида\n1985 Бразилия (U20) — 11 (11)\n1987—2005 Бразилия — 70 (55)\n1988 Бразилия (олимпия) — 8 (8)\nЖаҳон чемпиони: 1994\nАмерика кубоги ғолиби: 1989, 1997\nКонфедерациялар кубоги ғолиби: 1997\nОлимпия ўйинлари кумуш медали совриндори: 1988\nБразилия чемпионати ғолиби: 2000\nИспания чемпиони:1993, 1994\nГолландия чемпиони: 1989, 1991, 1992\nГолландия кубоги соҳиби: 1989, 1990\nКариока лигаси чемпиони: 1987, 1988, 1996, 1999\nМеркосур кубоги ғолиби: 2000\nГолландиянинг энг яхши футболчиси: 1989\nЖаҳон чемпионатнинг энг яхши футболчиси:1994\nЖаҳоннинг энг яхши футболчиси: 1994\nЖанубий Американинг энг яхши футболчиси: 2000\nБразилиянинг энг яхши футболчиси: 2000\nКариока лигасининг 7 карра энг яхши футболчиси\nФИФАнинг энг яхши 100 нафар футболчилар рўйхатига кирган\nЎкилди: 10117 марта.


Мақолалар мазкур саъна бўйича сараланган: Четверг, 13 Апрель 2017\nЧоршанба, 8 Июль 2020\nАсосий мақсад — судларнинг чинакам мустақиллигини таъминлаш\nСуд тизимини изчил демократлаштириш, суд ҳокимиятининг мустақиллиги тўғрисидаги конституциявий нормаларга қатъий риоя этилишини таъминлаш мамлакатимизни янада тараққий топтиришнинг муҳим омилларидан бири ҳисобланади.\nЭлектр энергияси таъминоти яхшиланади...ми?\nХалқ билан мулоқот ва инсон манфаатлари йилида мамлакатимиздаги 500 дан ортиқ маҳаллаларда 200 мингдан зиёд истеъмолчиларнинг электр энергияси таъминоти яхшиланади. Тошкент шаҳрида “Ўзбекэнерго” акциядорлик жамияти томонидан ташкил этилган матбуот анжуманида шу ҳақда маълумот берилди.\nЮртимиз банк тизимидаги имкониятлар\nпойтахтимиздаги “Кўргазма савдо маркази” мажмуасида бўлиб ўтган банк хизматлари, ускуналари ва технологиялари — “BankЕxpo — 2017” ўнинчи миллий кўргазмасида кенг намойиш этилди\nЮртимиз замини шифобахш ўсимликлар, гул-гиёҳларга бой. Шундай экан, маҳаллий доривор ўсимликларни муҳофаза қилиш, ўрганиш ва уларни қайта ишлаш асосида табиий шифо воситалари тайёрлашни ривожлантириш бугунги куннинг муҳим вазифаларидан биридир. Президентимизнинг 2016 йил 31 октябрдаги “Аҳолини дори-дармон воситалари ва тиббиёт буюмлари билан таъминлашни янада яхшилашга доир чора-тадбирлар тўғрисида”ги қарори мазкур йўналишдаги саъй-ҳаракатларни янада жадаллаштиришда муҳим омил бўлаётир.\nНоанъанавий усул афзалликлари\nПрезидентимиз Шавкат Мирзиёев Андижон вилояти сайловчилари билан учрашуви чоғида “Андижон томорқа мактаби”ни яратиш зарурлигини алоҳида таъкидлаган эди. Бу бежиз эмас. Хусусан, асакаликлар “Ерни боқсанг, ер сени боқади” деган нақлга амал қилиб, томорқасидан йил давомида уч марта ҳосил етиштирмоқдалар.\nМулоқотда ҳикмат бор\nБугун биз, кексалар озод ва обод, тинч-осойишта Ватанда умргузаронлик қилиб, давлатимиз, халқимизнинг эҳтиром ва ғамхўрлигидан яшариб яшаяпмиз. Президентимиз Шавкат Мирзиёев томонидан 2017 йилнинг мамлакатимизда “Халқ билан мулоқот ва инсон манфаатлари йили” деб номланиши ҳамда амалга оширилаётган ишлар ҳам бунинг ёрқин тасдиғидир.\nТермиз туманидаги Муҳиддин Эштемиров номли маҳаллада 861 хонадон бўлиб, уларда салкам уч ярим минг нафар аҳоли истиқомат қилади. Илгари маҳалла аҳли 35,5 гектар майдондан иборат томорқаларида қишлоқ хўжалиги маҳсулотлари, узум ва бошқа мевалар етиштирган бўлса, эндиликда иссиқхоналарда эртаки помидор, бодринг ва сабзавот экинларини парваришлашни ҳам ўзлаштирмоқдалар.\nҲар қарич ер — чинакам хазина\nЖаннатмонанд юртда яшаймиз. Заминимиз саховатли. Серқуёш ўлкамизда ерга қадалган оддий чўп ҳам ниҳол бўлиб униб чиқади. Шу боис Президентимиз жойларга уюштираётган сафарлари давомида юртдошларимизни томорқадан унумли фойдаланишга даъват этмоқда. Зеро, ҳар қарич ер — чинакам хазина.\nМеҳнат қилишга ўрганган кишидан ёмонлик чиқмайди\n“Пайшанба — жиноятчиликнинг олдини олиш ва профилактика куни” тадбирлари тобора кенг кўлам касб этиб, муайян натижаларга эришилмоқда.\nДунёни мафтун этаётган диёр\nХалқаро сайёҳлик кўргазмаси иштирокчилари юртимизга худди шундай таъриф беришаяпти. Пойтахтимиздаги “Ўзэкспомарказ” мажмуасида “Дам олиш дунёси — 2017” бешинчи халқаро Ўзбекистон сайёҳлик кўргазмаси иш бошлади.